c: text/html

text:
Partido MEP ta cuestiona
Durante 8 aña largo y den forma insistente partido AVP nunca kier papia riba finansa publico y en especial riba tur e debenan cu nan mes a crea y aumenta barbaramente desde 2010 te cu awe. Echo ta cu lo minimo cu e politiconan aki di AVP
Temporada di aña escolar ta yegando su final un biaha mas Arubaanse Sport Unie ASU en cohunto cu Instituto Biba Saludabel y Activo, IBiSA tin un programa di vacacion cla pa ofrece na nos muchanan. Ta bon pa mayornan planea y regla for di trempan e vakantie di nan yiunan.
Meta ta pa cera e aña cu mas di 400 dunado di sanger nobo
Diaranson 14 di Juni mundialmente ta Dia di dunado di sanger. Donacion di sanger ta valioso, pasobra si no tin sanger, no tin bida. Stichting Bloedbank Aruba ta agradecido cu tur dunado di sanger cu a yega
Diahuebs, dia 15 di juni, e hoben di 24 aña, Bryan Dirkz a defende su tesis na Universidad di Aruba. Bryan a termina su estudio como parti di e programa di Marketing na e Facultad di Finanza, Economia y Marketing.
Bryan mester a haci proyecto di investigacion na un compania local,
DEN HAAG – Den e tarea di Arubahuis pa duna mas informacion posibel tocante e situacion cu kambernan pa studiante, nos ta bai tira un bista rib’e ciudad di Utrecht. Pa haya camber na Utrecht esaki ta hopi dificil, pero e NO ta imposibel. Studiementor na Utrecht Reina Danje a
Diasabra, dia 17 di juni 2017, lo bay tin un show dedica na nos tatanan cu nos ta considera nos superheroes. Bin presencia un tremendo show di The Chaz Modeling & Talent School su alumnonan cu lo modela cu nan Superdad.
Lo bay tin diferente atraccionnan interesante, modeshow di tatanan, poesia
Semper bo kier a traha un pelicula, pero bo no sa con pa yega na e recursonan? Fundacion CINEARUBA su plataforma online pa recursonan audiovisual lo haci e buskeda mas facil!
E plataforma di recursonan ta diseña na e standard local pa facilita e proceso di produccion tanto pa e industria
Na fin di 2014 Parlamento di Aruba a vota unanimamente riba dos ley pa mehora e calidad di nos salud publico. Gobierno tin un rol importante pa controla y stimula e calidad den e sector di cuido di salud en general y e calidad di dunadonan di cuido en particular.
Den
Sr. Frank Williams, miembro di Comision Celebracion Fiesta di Corpus Christi a duna di conoce cu diadomingo awor na Centro di Bario Dakota lo tin un Santo Sacrificio di Misa Solem pa 8’or di mainta y despues lo sigui un Procesion Eucaristico den cayanan di Dakota/Tarabana.
Riba e fotonan adhunto ta
Despues di varios luna di trabou, dedicacion, motivacion y supervision, Filomena College MAVO por mira fruto di un excelente resultado di graduado pa 2016 – 2017.
Un total di 63 alumno tabata forma parti di e ekipo di klas 4, unda cu 54 alumno a logra pasa cu exito rotundo den

robotstxt: allowed

filter: keep


text:
Diamars, alrededor di 12:45am, habitantenan cerca di Piscina Olympico a scucha tiramento, pa cual a solicita presencia di Polis.
Polis a papia cu e habitantenan, kendenan a splica cu nan a mira un Toyota Tercel color blanco den e area. Durante control den e area di parkeo di Piscina Olympico, un
Pastor Toti Fuentebella, Pastor di Parokia di Sta. Filomena, Paradera, Aruba ta invita cordialmente tur parokiano, devotonan di Sta. Filomena y Aruba en general pa e fiesta di nos patrona Sta. Filomena diabierna awor, dia 11 di augsutus.
E celebracion ta cuminsa cu un procesion solemn rond di misa pa 6’or
Basa rib’e posting promedio di Platts US Marketscan (Gulf Coast) p’e periodo di 1 te cu 31 di juli 2017, Minister di Asuntonan Economico y Comunicacion ta anuncia e prijsnan di benta di combustible entrante 9 di augustus 2017.
WILLEMSTAD - Un biaha mas un masacre a sacudi Corsou ora cu dialuna nochi durante un celebracion entre amigo y famia den Jamaicaweg na Buena Vista, sicarionan a basha mas cu 100 bala cu loke ta parce tabata arma automatico pisá riba e grupo di hende cu tabata celebrando un
Loke ta caracterisa un Gobierno y su partido, no ta solamente kico nan ta haci of keda sina haci. Con un Gobierno y Parlamento ta actua y goberna ta mes importante.
E diferencia den e forma di goberna ta distingui e partido AVP hopi for di e partido MEP y e
Recientemente, Post Aruba N.V. a celebra su 125 aña en grande. Servicio Postal di Aruba a inicia 125 aña pasa dia 1 di augustus y durante añanan a sa di conoce cambionan. Post Aruba N.V. a crece y durante añanan a modernisa, p’e Post cu tin awendia.
E empleadonan a celebra
Mayan anochi Paul Croes lo anuncia cual t’e candidato di AVP cu e lo sostene durante e ultimo 50 dianan cu falta prome cu eleccion di 22 di september 2017.
Sigur Paul Croes lo sigui yuda henter partido manera el a bisa caba, pero lo anuncia specificamente un candidato e lo
“Un lider politico cu no por ta sincero ni sikiera durante di campaña electoral cu su pueblo, no por bira un gobernante sincero cu lo traha pa interes di mesun pueblo cu el a sinta gaña cu promesanan falso y sin contenido”.
Parlamentario Melvin Tromp di fraccion di AVP ta mustra
Lider di MEP, Evelyn Wever-Croes den conferencia di prensa a elabora riba e situacion financiero di pais Aruba.
Lider di MEP a cuminsa cu splica con serio e problema financiero di Aruba ta, mirando cu e debe di nos pais ta actualmente 86% di e GDP.
Berdad pa logra algo den bida,
Bestaansminimum ta e suma mensual netto pa cubri costo di bida basico.
Den un comunicado di CBS di juni 2017, e bestaansminimum (costo di bida) netto mensual ta pa: Un persona adulto Afl 2.056,--. Un famia di dos adulto y dos yiu Afl 4.317,--.
Un luna tin un averahe di 4,33 siman


text:
A boga pa cuido y proteccion di patrimonio cultural bira un prioridad
Directora di Fondo di Monumento, Sra. Anne Witsenburg, Directora di Oficina di Monumento Sra. Yvonne Webb-Kock y Sra. Arminda Franken-Ruiz, encarga cu maneho di Museo Arqueologico Aruba a uni forsa pa trece na atencion di Formador di e Gabinete nobo e importancia pa cuida y proteha e herencia cultural di nos pais.
Como pais Aruba tin un historia rico di miles di aña y e maneho cu ta stipula kico ta proteha y warda pa futuro generacionnan mester ta un refleho di esaki. Oficina di Monumento ta e instancia encarga cu maneho riba e area aki y actualmente tin 33 monumento protehi na Aruba cual nan tur ta monumentonan arquitectonico. Tur 3 instancia a subraya e necesidad pa Oficina di Monumento haya e sosten necesario den forma di personal y medionan pa nan por logra proteha pa medio di e ley existente mas di e herencia cultural. A mustra tambe riba e necesidad pa moderniza e legislacion existente y pa Aruba bira partido den Tratadonan Internacional cu ta regarda cuido y proteccion di patrimonio cultural.
Fondo di Monumento a mustra e rol importante cu e por hunga den haya fondonan pafor di Gobierno pa restaura, cuida y protehe monumentonan. Un rekisito esencial pa haya fondonan internacional ta cu e monumentonan ta protehi segun e Ordenanza di Monumento vigente.
Museo Arqueologico a enfatisa cu e Gabinete nobo tin e oportunidad di bira e prome cu ta declara un sitio arqueologico como un monumento protehi. Mas di 60% di nos herencia mas bieu ta den y riba terenonan y tambe den awanan teritorial. Aruba ta un di e unico paisnan den region di Caribe caminda ainda por scapa e herencia aki. Museo Arqueologico tin un bon documentacion di e sitionan y mester di sosten di Gobierno pa declara esunnan cu mas balor historico como monumentonan protehi.
E instancianan menciona a subraya tambe e rol importante cu herencia cultural por hunga como atraccion turistico y catalisador di desaroyo economico y social.


text:
Den cuadro di nos vision, “Famianan sano pa un Aruba prospero”, e aña aki Stichting Family First ta
habri aña 2017 cu enfoke riba relacionnan sano entre mayornan y yiunan.
Nos ta kere cu un di e yabinan clave pa alcansa nos proposito den bida ta dor di relacionnan stabil.
Basa riba esaki, nos lo bay tene un tayer enfocando e biaha aki riba Disciplina Consciente, facilita pa e team di Develop to Grow bou guia di sra. Helen Guda.
Durante e sesionnan lo bay enfoca riba e. o. keda trankil ora e yiu no ta tende, lanta un mucha cu confiansa den su mes, siña bo yiu cumpli cu regla.
E tayernan lo tuma luga dianan 4 y 11 di maart na Centro Sonrisa – Pavia 19B. Orario ta di 9:00am pa 1:30pm. E costo pa participa ta 50 florin (cu material inclui). Ultimo dia pa registra ta diaranson 1 di maart.
E cuponan ta limita, asina ta registra trempan.
Pa registracion por yama na number di telefon 582-0099, of celular 690-0288. Tambe por mail na info@familyfirstaruba.org.


text:
De Kleine Burger Peuterzaal & Na School Opvang na Madiki diabierna mainta a tene nan celebracion di Pasco. Na yegada di Juliet v.d. Linde, director di e scol, el a mira cu antisocial a horta e cosnan di come y bebe na e scol.
Pa cu esaki Tropical Bottling Co. a haci un donacion di cahanan di malta y juice p’e muchanan. Tambe e scol a ricibi mas donacion pa asina e muchanan por a disfruta di nan celebracion di Pasco. Juliet v.d. Linde y e muchanan a gradici Tropical Bottling Co. p’e donacion ricibi.
Tropical Bottling Co. a desea tur mucha y e maestronan un feliz Pasco y Aña Nobo 2018.


text:
Koalishon i oposishon ku nan kortinanan di huma politiko pa laga pueblo lubida e subida miserabel di salario minimo ku 17 sen. Otro logro di kapitalismo krioyo.
Category: klase trahado pretu
1 aña Jasmin Salbahe TV, Pabien Direct
Bon:
– Germone de Lima ku su kabei natural ta un imagen ku ta yuda oumenta e muhe pretu YDK di stima su mes tur dia di nobo ora e ta riba pantaya.Hobennan talentoso a hana un oportunidat di nan bida pa kuminsa mesora den grandi produsi notisia. Ratu ratu tin notisia mas agresivo mas amplio mas profundidat riba topikonan di momentu.
Malu:
– hopi sensashon, notisia di momentu (breaking news) pa loko, muchu hambra pa sanger i destrukshon, bomboshi. Falta di notisia importante di islanan Aruba, Boneiru i islanan ariba. No tin notisia di region Karibe i Latino Amerika i Merka.
– Programashon debil ku ta depende riba eksito di Kabei Boto, no tin nada pa mucha, hende grandi. No tin debate, foro, diskushon riba topikonan ku ta na ordu di dia. Siegu pa plaka pesei no ta mira ku Korsou mester un planta di televishon ku ta yuda eleva e YDK for di su situashon sosial ferfelu ku e ta aden.
– Novela venezolano ta un abominashon pa mente i wowo di YDK pretu. Kompanianan ku ta sponsor programa na televishon tambe mesora ta risibi e poder di manipula berdat den notisia na tv i radio. (Vanddis/MFK)
Pabien Jasmin Salbahe pero mane e disku ta bisa Tula te ainda no ta wak paso tin hopi koi drecha.
Jandi Paula – Shon i Katibu
Aki nan solamente pa lei ta tin abolishon di sklabitut. Niun kaminda den historia di e pais aki bo por a lokalisa un kiebro den e relashon original di shon i katibu. t’asina ta ku te dia di awe e ydk pretu a keda un ser dependiente. — Alejandro ‘Jandi’ Paula
E Debe Historiko di Banko Maduro
Banko Maduro por a prospera henter un siglo largu debi na e labor pornada di hende pretu sklabisa for di e prome dia ku nan ansestronan a yega na Korsou. Ora sklabitut riba pampel a kaba na 1863 e famianan hudiu no tabata tin e humanidat sivilisa den nan kurpa pa krea un proseso di duna bek e poder finansiero-ekonomiko na e hendenan i desedientenan ku a sufri bou di e regimen di katibukrasia. E debe historiko ku MCB tin ku paga e komunidat pretu ta grandi i impagabel pero no tin skapatorio i e banko mas grandi su destino ta mara na e konsenshi pretu i demokrasia finansiero di Korsou ku ta desaroya su mes.
100 Logro di Kapitalismo Krioyo – Tur Mucha Mester Kome
Kapitalismo krioyo ta inyekta un likodo di lubida berdatnan historiko den hende ku por trese kambionan struktural den sosiedat. Un ehempel klasiko ta e revelashon despues di 17 ana di un reportero ku semper a proteha i kome for di e gremio elite ku ta e arkitektonan di krea sistemanan opresivo kruel ku ta hasi hende pober na Korsou porfin yega na un konsenshi fini ku pobresa ta eksisti i konsekuentemente tur mucha pretu no mag di tin hamber.
The death of Amador Nita & $500 million annual reparations fund
Right after the smoke and ashes cleared from the Black labor revolt in 1969 Amador Nita one of the main union leaders of Trint’i mei became minister of social affairs. During his first visit in the Netherlands he spoke to queen Juliana and demanded from her and the government $500 million, a yearly reparations fund as financial exodus from the dutch demolishment of enslavement and colonialism.
While boarding a flight in Amsterdam a bomb threat delayed his return to Curacao. A few weeks later after coming back from his revolutionary quest he allegedly dies from an acute nerve disease.
Amador Nita August 17 – 1921 — June 17 – 1970
Papa Godett vs Forsa Katoliko Blancha
Papa Godett a tira su moketanan politiko den kara di iglesia katoliko, proponiendo pa gobiernu stop di paga salarionan di obispu Wim Ellis i sobra religioso butando emfasis riba e falta di fe kristian pa ta un aliado di berdat den liberashon di un pueblo pretu.
Vereniging Bedrijfsslavendrijvers Curaçao
E delaster kenshi kolonial di VBC (vereniging Bedrijfsslavendrijvers Curacao) ta ku nan a kuminsa un kaso den korte kontra gobiernu pa e desishon di subi e suèldu mínimo ku 80 sen pa yega den futuro riba mesun nivel di e minimo di por keda na bida (bestaansminimum).
100 Logro di Kapitalismo Krioyo: Mantenshon di Refineria Isla
Na momentu ku despues di 30 ana bo ta laga 900 trahado for di Venezuela drenta pa yuda hasi un mantenshon ne refineria bo a plania konsientemente pa no inklui 900 trahado YDK. Esaki tur ku bendishon di politika i sindikalismo mientrastantu prensa ta wak i no ta kritika i inbestiga. Un akto destruktivo di kapitalismo krioyo ku amen di pastor.
T’wero Paps
Un bankero
nunka
por drenta
reino di shelu


text:
Siman pasa Parlamento a aproba unanimamente e ley cu ta fortificacion di e supervision di Banco Central riba instituto of companianan cu ta transferi placa pa exterior y cu ta cambia placa di valuta.
“Nos a amplia e definicionan den e ley p’asina Banco Central tin un mihor supervision riba e desaroyonan aki”, asina Minister di Finanza, Angel Bermudez a indica.
Segun e mandatario, e desaroyo cu ta tuma lugar na Aruba unda cu turista of personanan no por haya valuta of dolars den nan mesun pais y consecuentemente nan ta ‘swipe’ aki na Aruba pa nan por conta cu placa of dolars cash, ta locual a duna inicio n’e proposicion pa fortifica e supervision di Banco Central.
“Esaki basicamente ta un actividad bancario, pero nos a ripara cu no ta na institutonan bancario nan tabata haci esaki si no na diferente negoshi den nos comercio”, asina Minister Bermudez a expresa.
Minister Angel Bermudez a sigui splica cu esaki ta trata di un salida di dolars, pues Banco Central como instituto encarga pa supervisa nos moneda y nos divisa mester tin e hermentnan necesario pa supervisa e desaroyonan aki manera debe ser.
“Pa bo tin un registracion riba esaki, nos a bin cu e areglo aki cu ta duna nan mas posibilidad pa registra y supervisa un desaroyo asina”, e mandatario a bisa.
Na mes momento Minister Bermudez ta aclaria cu e companianan cu ta realisa e actividadnan aki como parti di nan negoshi mester ta registra na Banco Central y nan tin 6 luna pa haya e permiso indica pa realisa e actividadnan aki.


text:
by LocoGamer | Dec 3, 2017 | Handheld, Top NewsE Razer Phone ta e prome phone cu ta diseña pa gaming! Akinan nos a pone un par di pros and cons di e phone, cual tin mas pros cu cons pa bisabo berdad. Den short e phone tin un awesome, battery life, awesome speakers, awesome specs, awesome-ish display, y un shitty...
by LocoGamer | Mar 22, 2017 | PC, Playstation, XboxCALL OF DUTY 2017 ta e next wega di e series pa e aña aki. Su developer Sledgehammer Games ta kedando hopi keto over di e wega aki, pero nan job ads si ta untiki mas open. Sledgehammer Games ta buscando hende pa traha riba nan siguiente wega di Call of Duty, cu porta...
by LocoGamer | Mar 20, 2017 | PCBudget gaming laptop di Dell ta net pa esun cu kier un powerfull gaming laptop pa un bon prijs. E aña aki Dell ta intruduci e Inspiron 15 7000, cu ta un gaming laptop pa esnan cu ta riba un budget. Recientamente bo ta hayando mas y mas budget gaming laptops ta sali...
by LocoGamer | Mar 16, 2017 | PCBoso ta corda un tempo unda Plane Simulator tabata e cos mas grandi? Dsp nos a haya Train Simulator, Farm Simulator y te hasta Goat Simulator. Parce cu ainda hende ta keda traha mas simulator pa differente cos. E simulator nobo cu cu ta join e famia ta PC Building...


text:
Aunke WEB ta purba na spanta pueblo…
ORANJESTAD (AAN): Varios hende a keda sorprendi cu e ‘revelacion’ di WEB Aruba NV riba Diamars atardi! Nan ta spanta pueblo, bisando cu e chens ta grandi cu Tarifa di Awa y Coriente lo “por” aumenta atrobe na Juli. Tur esey a worde haci, mientras cu ningun OK a worde duna door di Gobierno ainda entorno e aumento ey! WEB ta bisa, cu esaki tin di haber cu e aumento di prijs di fuel oil riba mercado internacional desde e ultimo calculacion di tarifa.
Pero esnan cu ta siguiendo noticia di Merca, por mira con combustible su tarifa ta bahando mas y mas. Algun hende hasta ta pronostica, cu otro luna, prijs di combustible na Aruba lo baha mas aun.
Na April WEB Aruba NV a comunica un aumento di tarifa di awa y coriente. Actualmente WEB ta haye atrobe ta evalua un aumento di tarifa. Desde e ultimo calculacion di tarifa e prijs di fuel oil riba mercado internacional a sigui aumenta. Pa e calculo di aumento di tarifa na April a haci uso di un prijs di fuel oil di US$ 93.00 pa bari.
WEB ta bisa, cu for di luna di april te cu awor e prijs di fuel oil a sigui subi y te hasta pa mayoria di e temporada aki tabata riba $100. Esaki a causa cu e costo real di produccion di awa y coriente tabata bastante mas halto cu locual lo por ser genera na entrada resultando den un perdida pa WEB. Si acaso esaki lo tabata pa un temporada cortico lo no ta problema y WEB lo por a aborba esaki. Pero mirando cu WEB ta den e situacion aki pa bastante tempo caba e compania no por sigui absorba e perdidanan aki mas.
Ta asina cu un di e requisitonan importante di e institucionnan financiero ta cu WEB mester mantene su mes financieramente sano. Pesey e maneho financiero di WEB ta un responsibilidad sumamente grandi y aunke un aumento di prijs na e momentonan aki no ta desea, e situacion financiero di WEB no ta permiti pa absorba mas.
WEB ta vigila e prijs di Fuel Oil diariamente pero mirando e situacion actual di WEB y e prijs di Fuel Oil riba mercado internacional e probabilidad ta grandi cu entrante dia 1 di juli tarifa di awa y coriente lo mester subi. Gerencia di WEB ta bon na altura cu aumento di tarifa di awa y coriente no ta un tema popular.
“Di otro banda gerencia ta responsabel pa e continuidad di e compania y e suministro di awa y coriente y no por djis keda absorba e extra gastonan aki mas. Ta pesey, gerencia di WEB kier a haci un apelacion fuerte na un y tur pa sea conciente y usa awa y coriente responsablemente pa preveni cu ta haya un cuenta halto den e lunanan venidero,” segun nan boletin.
DIARIO a tuma nota, cu pueblo no a keda hopi contento cu e revelacion aki di WEB Aruba NV. Es mas, den seno di Gobierno tampoco nan no a keda contento. Pasobra ta parce cu kier crea panico den un situacion ya caba dificil. Pa colmo esaki ta bin apenas un par di siman despues cu tabatin un manifestacion relaciona cu asunto di tarifa halto di awa y coriente riba e isla.
Kico pa haci anto? Ya caba tin hende cu ta keda cu cartera ‘bashi’ mey-mey di luna. Pues unico recurso ta pa hala faha mara aun mas, y spera cu por pasa trankil den e dificultad economico aki.
Mientras tanto, na Merca por nota cu e prijs di gasolin ta sigui baha tog y automobilistanan ta hayando alivio cu esaki.
Na Aruba mes, e prijs di Gasolin y Diesel actual pa chofernan lo keda valido ainda te cu dia 12 di Juli 2011. Pasobra ta te riba Diaranzon 13 di Juli 2011 (esta 14 dia mas pa bay) lo anuncia si acaso prijs di gasolin lo subi of baha.
WEB ta adverti, siendo cu Gobierno no a duna OK ainda. Pues tin chens cu e OK ey lo no bin tampoco, y na final ta WEB Aruba NV mes lo tin di bay absorba tur cos.
-
Secciones:
-
-
-
Enlaces Recomendados
Buscar
Noticias Candela
- Juan Guaidó: Investigamos cómo se perdieron 344 mil millones de dólares en Pdvsa
- Enfermera envió audio a familiares antes de morir en operativo contra el piloto Óscar Pérez
- Unión Europea aprobó sanciones contra siete altos funcionarios del Gobierno de Maduro
- Producción de petróleo de Venezuela cayó 216.000 barriles diarios en diciembre
- Unión Europea sancionó a seis funcionarios venezolanos
- Investiagan en logias masónicas posibles aliados de Óscar Pérez
- Obispos acusados por “delitos de odio” no están detenidos
- Las dudas que había en 2015 sobre gerentes y contratistas de Citgo
- Pedro León Rodríguez: ¿De prófugo de la justicia por corrupción a testigo estrella contra exfiscal?
- Trabajadores de Cuferca exigen respuesta a su condición laboral
Noticias Diarias
- Partidos políticos y sociedad civil se solidarizaron con arzobispos López Castillo y Besabe
- Lilian Tintori criticada en redes sociales tras referirse "a medias" al caso de Óscar Pérez
- El trasfondo de la “renuncia” de Rocío Higuera de Globovisión
- El mensaje sobre Óscar Pérez por el que botaron a Alba Cecilia Mujica de Globovisión (+Video)
- Esposa de Óscar Pérez: No autorizamos su cremación
- Sudeban pide a banca privada iniciar pago a través del Carnet de la Patria
- (Aragua) Murió septuagenario tras ser atropellado por un coronel de la GNB
- El M/G Richard Jesús López Vargas es el nuevo Comandante de la GNB
- Cabeza ‘e Mango debe presentarse cada 15 días en tribunales larenses por arrollar a cuatro bomberos
- Identificada como Lisbeth Ramírez Mantilla la mujer que murió junto a Óscar Pérez
Informe Petrolero
- Desarrollan jornadas de atención social en varios municipios de Anzoátegui
- (Aruba) Candela domina rapidamente den refineria di Valero
- Informe de seguridad de Pdvsa revela que en el 2010 se registraron más de 2 mil accidentes laborales
- Derrame de crudo no afectó a las costas orientales
- Reuters: Venezuela corre riesgos para subir produccion crudo
Guía Corporativa
Archivos
-


text:
Aruba Tourism Authority, Aruba Ports Authority, IASA, Directie Scheepvaart Aruba y e agencia SEL Maduro & Sons tabata e representantenan di e delegacion di Aruba cu orguyosamente a ricibi e 2638 pasaheronan y 948 tripulantenan di e crucero Costa Magica.
Mester remarca cu e crucero aki a ‘overnight’ unda e pasaheronan y tripulacion por a disfruta dos dia di nos isla.
Ademas, Aruba t‘e unico destinacion unda e lo pasa un anochi den waf. P‘esaki, esnan envolvi di Aruba a organisa un anochi cultural riba tereno di waf unda a showcase Aruba y su cultura.
Costa Magica ta un di e cruceronan mas grandi cu ta forma parti di e flota di Costa Crociere. Esaki tin un capacidad maximo di 3250 pasaheros y 1068 tripulacion. Diadomingo ultimo, e crucero a mara na nos waf di Oranjestad pa prome biaha despues di a bishita Guadeloupe y a sigui pa Bonaire su siguiente dia.
Durante su prome bishita, e capitan di Costa Magica, señor Paolo Fusarini, a intercambia plakaat cu e representantenan di e delegacion di Aruba cu ta consisti di Mario Arends, Cruise Manager na A.T.A., Johnny Martes, Risk manager di Aruba Ports Authority y tambe Graceo Dunlock, Manager Shopping di SEL Maduro and Sons.
Marouska Heyliger, Visitor Care Liaison na ATA, Armand Frank di SEL Maduro and Sons y Carlyle de Coteau di Directie Scheepvaart Aruba tambe tabata presente pa cu acto ceremonial unda a duna un caluroso bonbini n‘e capitan y su tripulacion y pasaheronan di Costa Magica.
Aruba Tourism Authority ta sumamente satisfecho cu e compania operador Costa Crociere a scoge nos isla Aruba como parti di e islanan atractivo pa bishita pa nan pasaheronan abordo di ‘Costa Magica’. Esaki ta demostra cu cada dia mas liña di crucero ta reconoce Aruba como un destinacion di calidad halto.
Cada bishita nobo ta nifica un impacto positivo riba nos economia local y tin e potencial di un efecto cu ta multiplica riba un termino largo caminda cada bishitante cu ta conoce nos isla y despues ta conta di tur loke el a wak na famia y amigonan.
E proximo bishita di Costa Magica na nos isla lo ta dia 20 di maart.
E aña aki Aruba ta den liña pa yama bon-bini na un total di 750 mil turista crucero na nos destinacion.
Esaki ta percura cu riba cierto fecha Aruba lo tin 3 barco crucero of mas den waf cu ta di bishita riba mesun dia, cu ta nifica cu nos area turistico y careteranan lo ta mas druk cu normal.


text:
PHILIPSBURG – Ayera mainta Hefenan Polisial a laga detene un ofisial di Polis, Akeem Arrindell den relacion cu un investigacion criminal cu ta andando riba e isla. El a haya hasta nomber di Caso Emerald, unda tin mas hende envolvi.
Team Bestrijding Ondermijning ta encargá cu e investigacion, pero Mando Policial no kier duna informacion riba e caso cu ta den investigacion.
Diamars tambe a detené e di 6 funcionario di Imigracion den cuadro di e investigacion aki, caso Emerald cu ta laga ilegalnan Guyanes y Haitiano drenta sin visa.


text:
Ayera nochi pa mas o menos 7.30, a sosode un drama na Boegoeroei 50, unda un patruya policial a bay duna asistencia, pero a haya nan mes confronta un ciudadano masha agresivo. E ciudadano aki no ta un desconoci pa Polis, pasobra no ta prome biaha cu Polis ta bay duna
Day: July 3, 2017
Comision di Pastornan ta bin – Iglesianan Cristian cu lectura tocante eleccion
Den cuadro di eleccion pa nombra miembronan nobo di Parlamento na september proximo, Iglesianan Cristian di Aruba ta organisa un lectura cu orador dr. Veronica Evelyn, diasabra dia 26 di augustus 2017 di 7:30 pa 10:00 pm na Renaissance Convention Center. Dr Veronica Evelyn ta un Cristian y un sociologo cu
Di acuerdo cu Presidente di ATIA, Ronald van Trigt – Burocracia gubernamental, tambe exigencianan di banconan comercial, ta strobe economia di Aruba
Tres homber stranhero deteni pa sospecho di “Skimming y Harvester”
Interes grandi den cuminsa un negoshi na Aruba: Business Plaza – Get Started! Evento di KvK hopi bon bishita!
Joselin Croes di POR: Nos pueblo no por biba ni come di klinkers y asfalt
Jacky van Putten (POR): Cancer ta un peso grandi pa famia
FMSA su CAO ta aproba! Fuels Marketing & Supply Aruba N.V. y IOWUA den un relacion p’e siguiente 4 aña
Dos homber stranhero deteni pa sospecho di “Skimming y Harvester”
WILLEMSTAD – Diadomingo, 2 di juli 2017, alrededor di 19:00pm, Central di Polis a dirigi unidadnan policial pa un mashin di ATM na un banco den area di Rio Canario. Na yegada di e prome unidad n’e sitio nan no a topa cu nada particular. E unidad a sigui cu nan


text:
Primavera – Diadomingo merdia den careda di 12:30 polis a haya informacion, di un pelea grandi entre un grupo di hende y cu nan tin baseball bat cu nan.
Mes ora varios unidad a sali pa e adres.
Na yegada manera sa pasa hopi biaha, e pelea a caba y esnan cu tawata envolvi a move di e sitio.
Na e adres polis a constata cu tin un homber herida. Patras di su cabes ela haya un kap y esaki tawata sangrando.
Na yegada di polis, e homber a bisa polis cu e no mester di nan ayudo y cu e mes lo regla su problema, ambulance a yega y polisnan a continua nan caminda.


text:
Se swa. Ki tin toro?. Awo ki ba hasi? Welcome to Curacao. Bo tey si? Konta bandi China nay?. Kla pa road? Paradise. Isla kayente. Tera dushi. Dushi Kòrsou. Riba e luga. Nos luga. Tera natal. Kas.
Hepa tabo ta skìrbi blog huntu ku Oompie Stroopie.? Wordu rekonose riba kaya. Papia riba bo mane bo no por skucha nan. Yu di kòrsou. Zonder. No tin kunes ku nada. Tòg kontentu di topa fiel siguidornan. E famia di TMTB ta apresia e fanatikada.
Airport. 3 rei. Konfushon. Unda bo tin ku para?. Visitors, Resident i E-gate. Resident aunke bo tin 17 aña sin ta Beba aki. Bo yunan si no mag di pasa. 4 ambtenar ku mesun stempel nan dilanti. Esun ku a diseña esaki no a pensa. Duana selektivo. Hulandes europeo ta pasa. Yu di Tera ta ser kontrolá. No ta diskriminashon. Solamente segregashon.
Unda ku bo drai. Mamita konta?. Dushi bon dia. Does bo no rabia. Tur hende ta dushi di tur hende. Solamente ora nan mester di bo. Otro ora ta keda wakbo ku “gezicht van billen”. Hesus e luga aki tin billen. Poné, Drechá o natural. Saka ta saka nan. Unda ku bo bira bo ta miranan.
7or mainta. Panaderia Libanesa. Pan ku worst salu. Ham and Eggs. Ku pika i salsa rosada. Mitar boter di rosada den bo pan. Kaloria di henter un dia den un tiru. Shon polis tambe a bin dal un pan. Shon polis ta konosí den panadería. Kliente di tur dia. Polis komedo di tantu Ham & Eggs. Kon mi por sa?. E barika ta mustrabo tur kos.
Banda Bou. Pensando riba e dushi awa blou. Hunga Turista riba bo mes isla. Prome bes riba e kaminda nobo di Tera Corá. Smal smal. Spera ku bo famia na banda bou no bira malu. Dia ku aksidente sosode pabou di Tera Corá. Ambulance lo no por yega. Lamanan mas bunita di lokual bo ta korda. Blauwe kamer na santa cruz. Tremendo. Wacawa. Kaminda pa yega seru Kristòf. Hopi hodidu. 2 Preis. Kiko un turista real lo pensa?.
To be continued…..


text:
Aruba – Detenshon di tata di kriansa prolongá Djaluna, 4 di desèmber hues komisario ku ta enkargá ku kasonan penal na Aruba, riba petishon
Day: December 4, 2017
Algun potret mas di e manifestashon ku tabata ta tin na groteberg
Cpost can officialy start selling sunrise tickets at all of our 5 branches. Signing took place this morning.
Cpost can officialy start selling sunrise tickets at all of our 5 branches. Signing took place this morning.
Na final di kampaña; un ganador di 3,000 florin kèsh! Digicel su kampaña di fin di aña ta regalá klientenan premio tur siman
Na final di kampaña; un ganador di 3,000 florin kèsh! Digicel su kampaña di fin di aña ta regalá klientenan premio tur siman WILLEMSTAD:
8 dia di biahe, Asina ta kore pa problema i evita atende ku pueblo – werkbezoek 2-10 dec 17 na Hulanda
Gobernantenan di awe ta pensa tin problema, problema kousa dor di nan propio akshonnan i desishonnan i kiko nan ta hasi planea un biahe
Weersverwachting door Curaçao en omgeving geldig tot dinsdagmiddag 12:00 uur, 5 december 2017.
Weersverwachting door Curaçao en omgeving geldig tot dinsdagmiddag 12:00 uur, 5 december 2017. Opgesteld op: maandag 4 december 2017, 11:00 uur l.t. (15:00 UTC).
50 aniversario di industria krusero (PAP-NED-ENG)
50 aniversario di industria krusero Kralendijk (1 di desèmber 2017) – E luna di novèmber TCB i stakeholders a selebrá luna krusero. E luna
DISPENSASHON GENERAL DI E PROHIBISHON PA TIRA VÜRWÈRK
DISPENSASHON GENERAL DI E PROHIBISHON PA TIRA VÜRWÈRK Kralendijk – Gezaghèber di Entidat Públiko Boneiru ta partisipá ku relashoná ku kambio di aña for
Resultado Kompetensia Garbage is the New Music KOMPETENSIA GARBAGE IS THE NEW MUSIC A SURPASÁ ESPEKTATIVA
Resultado Kompetensia Garbage is the New Music KOMPETENSIA GARBAGE IS THE NEW MUSIC A SURPASÁ ESPEKTATIVA Djasabra 2 di dezèmber Exhibition Hall na WTC
Frakshon di MAN kier a yama pueblo di Kòrsou danki pa e aporte duná.
Frakshon di MAN kier a yama pueblo di Kòrsou danki pa e aporte duná. Djasabra 2 di december 2017 i djadumingu 3 di december


text:
Rockets Baseball Organization y Santa Cruz en general, ta contento debi cu nan tin e honor di t’e prome pa ricibi un ‘batting cage’ cu ta un vision di Prome Minister Mike Eman cu awe ta duna su fruta. Dialuna a inaugura e instalacion.
Prome Minister Mike Eman a haci uzo di e ‘pitch machine’ pa lanza e baseball y Minister di Deporte Alex Schwengle como bateador.
Na mas cu un ocasion Prome Minister Mike Eman y su team cu ta traha den bario a bishita Rockets y a yuda cu limpiesa, tribuna y mini clubhouse.
Tur esaki ta wordo haci den cooperacion di varios entidad, sea priva como publico. Awor e ayudo a yega mas leu despues cu a logra, un donacion di Nirint Shipping B.V., pa haci entrega di un batting cage super moderno cu a bin cu su turf, cortesia di Ministerio di Deporte y Lotto pa Deporte.
E batting cage ta bin tambe cu un ‘pitching machine’ hopi sofistica. E pitching machine, Prome Minister Eman a splica, por wordo poni na diferente nivel y velocidad.
“Nos ta contento cu awe, den compania di dirigente, hungador y boluntarionan di Rockets por inaugura e batting cage cu ta testimonio di Gobierno su aprecio p’e trabou cu Rockets a bin ta haciendo pa prepara nos deportistanan,” Prome Minister Eman a bisa cu un bos yena di orguyo.
Varios persona y grupo a traha pa logra haya batting cage p’e organisacionnan cu ta practica baseball, manera Rockets.
A wordo informa cu tin 6 di e batting cagenan aki yegando Aruba, di cual uno mas lo bay pa Rockets mirando e cantidad grandi di hobennan (mas di 100) cu ta forma parti di e organisacion aki.
“Intencion ta pa instala e tipo di mashinnan aki na tur canchanan deportivo di Aruba. Den e prome fase nos ta papia di sigur un 12 batting cage,” Prome Minister Eman a bisa e atardi aki.
Presidente di Rockets, sr. Cederick de Cuba, a expresa gradecimento na Prome Minister Eman, Minister Alex Schwengle, team di e Ministerionan y tur otro persona cu a duna un man pa realisa e “bunita proyecto aki.”
Rockets tabatin un aparato asina pero el a kibra. E ta invita otro organisacionnan pa haci uzo di e mashin y na mesun momento ta haci un apelacion pa cuida esaki hopi bon.
“Nos a tende cu nos lo bay haya un batting cage, pero nos no a spera di haye asina rapido y tampoco cu e lo t’asina sofistica.
Awor nos ta spera di haya luz p’e adultonan tambe por train anochi.”
Ministerio di Asunto General tin un team encabesa pa Ditto Acosta cu den forma regular ta bishita, riba peticion di e mandatario, organisacionnan deportivo pa mira ki ayudo nan mester pa sigui cu e trabou pa laga e muchanan practica deporte y hiba un bida sano.


text:
E siman cu a pasa, presidente di ATIA Ronald van Trigt, hunto cu director di ATIA, Michelle de Groot, a reuni cu Prome Minister Mike Eman y colega Minister Richard Arends, encarga cu asuntonan economico di Pais Aruba. E reunion a bay den bon ambiente y a subraya un bes mas e necesidad pa gobierno tin un relacion sano y di respet mutuo cu gremionan tanto comercial, sindical of social.
Despues di e encuentro, Prome Minister Mike Eman a bisa cu ta “importante pa nos, cu institutonan y organisacionnan den nos comunidad, cu a traha hopi di cerca cu gobernacion di Pais Aruba, cu cada un den nan forma a asumi responsabilidad tambe pa futuro di Aruba. Y sigur, ATIA ta un di e institutonan den e proceso di e Dialogo Social cu nos a hiba caminda na momento cu nos a drenta gobernacion na 2009.” Sr. Eman a splica cu e tempo ey a haya e isla financieramente den un situacion sumamente dificil. Economia di Aruba tabata den recesion, Aruba su refineria tabata cera, turismo tabata abou, Banco Central a alerta e tempo ey cu e fondonan di pension tabata na rand di bancarota. E perspectivanan, segun Prome Minster ta splica, tabata sumamente negativo na 2009. “Nos a lora manga di camisa y cuminsa traha y nos a envolvi tur e gremionan den e proceso ey,” sr. Eman ta enfatisa.
E cooperacion conhunto di gobierno y gremionan a habri pa un plataforma pa discuti y dialoga riba temanan importante pa Aruba, su economia, finansas y siguridad entre otro. Sr. Eman: “Nos a logra mas di ocho acuerdo di Dialogo Social y semper den e proceso ey ATIA tabata un di e institutonan hopi constructivo cu ta bin cu idea cu ta yuda pensa, no unicamente riba e interes di esnan cu ta doño di trabou, pero tambe riba e interes general y con por pone tur e retonan di Pais Aruba den un contexto cu tur hende mester bay dilanti.”
Prome Minister Eman a bisa cu, “esey ta algo cu nos a aprecia. Mi mes a dirigi e reunionnan ey durante hopi dia, hopi anochinan largo, e encuentro di dialogo cu sindicato, cu gremionan comercial y cada bes na final nos tabata yega na acuerdonan cu despues a wordo ehecuta. Awe si bo wak bek riba tur e cambionan cu tin na Aruba, cu e fondonan di pension a wordo sigura, cu finansas a wordo stabilisa, cu economia ta creciendo, cu nos tin un refineria atrobe, cu turismo ta creciendo, cu nos a reparti e prosperidad di nos pais.”
Un logro importante cu a sali di Dialogo Social tabata relaciona cu prijs di awa y coriente. “Cu cooperacion cu institutonan comercial y sindical na momento cu nos a bin cu tarifanan nobo pa awa y luz, nos a logra nan apoyo tambe pa por a bin cu tarifanan caminda cu e prijs di awa a wordo reduci, pero parcialmente tambe pa subsidia e reduccion di prijs di coriente, tur esakinan tabata forma parti di e proceso di dialogo cu nos a hiba y esey a pone cu Aruba su politica y su gobernacion, no unicamente tabata tin e stabilidad di 1 gobierno y un coalicion cu no ta basa riba partido politico, pero un coalicion den comunidad, coalicion cu gremionan sindical, comercial, social hunto cu un gobierno cu tabata tin un fraccion di 12 y despues di 13 asiento den parlamento.”
E coperacionnan aki a crea un stabilidad grandi, caminda cu bo tabata tin un gobierno cu un stabilidad grandi di sosten den parlamento, pero banda di esey tambe un aporte y un participacion hopi amplio den comunidad di e gremionan cu nos envolvi den henter e proceso. Y p’esey semper nos a aprecia e dialogo y nos a hay’e importante pa awe por a expresa na nan tambe cu nos a yega na terminacion di Gabinete II, cu nos a aprecia e contribucion cu ATIA a duna nos e tempo ey y esey ta locual nos lo expresa tambe na tur e otro gremionan comercial y sindical cu nos lo ta invitando den e dianan aki pa hiba e combersacion di analisis aki, pero tambe di gratitud na locual e organisacionnan aki a aporta na e progreso di Aruba durante e ultimo 8 añanan.”
Di su banda, mr. drs. Richard Arends, Minister di Economia di Comunicacion a splica cu “mi por bisa cu nos tabata tin un cooperacion hopi estrecho y hopi productivo. Pa loke ta trata e ultimo aña nos a logra haci hopi cos. Yena e bashi di informacion cu tabata existi den negoshinan, specialmente na e negoshinan chikito, empresarionan hoben, empresarionan nobo, pa guia nan, yuda nan wak kico ta e tur e rekisitonan cu bo tin mester pa ora di haci negoshi.” E minister encarga cu economia di Aruba a sigui splica cu tambe a cuminsa prepara e ‘roadmap’ pa modernisacion di Aruba su sistema di pago unda cu ATIA, como sector priva tin un rol hopi importante pa hunga aden. “E acceso na financiamento ta algo cu ATIA a bin ta trece dilanti ultimo añanan, te cu nos a logra aña 2016 trece e instituto Qredits aki na Aruba cu ta duna micro-financiamento y asina nos a pasa den hopi temanan, obviamente gradiciendo nan pa e cooperacion cu nan a brinda na gobierno, na e cooperacion cu nan a brinda na Gabinete Mike Eman, pero tambe na mi persona como minister di asuntonan economico.” Aunke cu despues di e gobernacion aki, sr. Arends lo ta den un otro funcion, e ta splica cu, “nos lo sigui tambe den e dialogo, sigui den un dialogo constructivo pa loke ta trata progreso di nos isla.”
Presidente di ATIA a splica cu nan semper ta cla pa asisti cualke gobierno y dia cualkier signatura, pasobra cu “comercio y bienestar di nos Pais ta bay man-den-man, ta cosnan cu bo no por ‘koppelnan’ los for di otro. Kiermen, nos mester tin un comunidad cu ta vibrante, cu ta saludabel, laga nos bisa, economicamente, pasobra sin esey economia no ta draai.”
Referiendo na e logronan di Dialogo Social, sr. Van Trigt a bisa cu, “naturalmente, pa gremio comercial, sigur, tabata importante pa nos por a vocifera nos opinionnan na un manera structura, cu nos por a haci esey specialmente durante e Dialogo Social. E Dialogo Social, tabata un plataforma hopi importante, na unda cu e vision y e promocion di cierto topiconan a wordo promovi. Y esey no semper kiermen cu bo ta promove tur loke ta importante pa comercio, pero bo ta pone e bandera di Aruba na cierto momento riba mesa pa bo promove loke ta miho pa Aruba.”


text:
Ayera den oranan di mainta abogado Chester Peterson akompaña pa bosero di AVA Air Giovanni Atalita, a entrega un petishon na Korte pa dje forma ei un Wes ku ta atende kasonan atministrativo obliga e minister di trafiko i komunikashon, Suzanne Romer de Camelia, pa entrega e dokumento ku e ta pretende ku ta falsu den e dokumentashon ku Ava Air a entrega na gobiernu pa nan por kuminsa traha.
pa Roberto Cuales
Tantu Giovanni Athalita, bosero di Ava Air, komo nan abogado Chester Peterson ta masha interesa pa nan mira e dokumento ku e minister ta pretende di ta falsu. Komo tal nan a entama un kaso pa un wes ku ta atende kasonan atministrativo atende e kaso aki i pa dje forma ei sali foi dje impase ku Gobiernu i e kompania di Aviashon ta den. E kompania tin dos aña ta solisita pa mira e dokumento ku nan di ta falsu. Abogado mr. Chester Peterson a bisa ayera ku e kaso atministrativo aki ta mas bien pa obliga e minister bin ku e dokumento ku e di ta falsifika. E dokumento enkuestion, segun Peterson, tin dos aña ta zweef, ta strobando pa Ava Air bin kla ku petishon na gobiernu pe kuminsa pa ser operashonal mientras ku e kompania ta insisti ku e no a entrega ningun dokumento falsu. Peterson a mustra ayera ku ta pa malu e minister ta tene e kompania di aviashon abou. Wes lo disidi den maksimo seis siman den e kaso aki................*


text:
“Bo ta kere Aruba ta proteha suficiente? Crimen no ta cos di hacie wega cu ne!
Criminalidad tin nos isla na werki. Atraco mainta, merdia, atardi y anochi.
Ladronicia, abuso sexual, homicidio a para bira algo normal. Nos pueblo ta wordo horta, atraca y maltrata den nos propio casnan. Nos no por acepta esaki sigui sosode riba nos pais”, segun Dangui Oduber.
“No tin niun forma di control riba ken, con y ki ora ilegalnan ta drenta Aruba y unda nan ta keda. Nos fronteranan ta hancho habri, tin cantidad di arma drentando Aruba sin cu tin control riba esaki. Rib’e pais aki a bira, alles mag y alles kan con tal tur hende keda AVP. E pais aki ta di nos tur, no di Mike Eman, no di AVP.
Nos mester percura pa nos pueblo ta sinti su mes sigur den nan propio cas no manera cu e ta awor caminda ancianonan ta wordo atraca y maltrata den nan propio cas
Negoshi di permiso a para bira algo aceptabel y normal na Aruba.
Rumornan cu Minister, coordinardornan y campañadornan ta cobra sen pa permiso ta wordo scucha dia aden y dia afo. No tin seriedad ni urgencia den e Gabinete di Mike Eman. Gañamento tras di gañamento cu cos ta bon y cu no tin nada malo pasando na Aruba”, Dangui Oduber a splica.
“Mi ta suplica Mike Eman pa stop cu su show y payasada y cuminsa tuma medida pa para e criminilad aki inmediatamente. Mi compromiso cu Aruba ta pa:
– Pone un sistema di camera extenso rond di Aruba pa por duna Polis, Fiscal y Huesnan mas informacion den caso nan di crimen. Tambe pa hisa e prevencion na Aruba drasticamente.
– Prepara conhuntamente cu DWJZ, husticia y Hulanda un revision den nos leynan pa asina por duna straf nan cu ta conforme nos region. Straf nan mester bira mas pisa!
– Facilita Cuerpo Policial cu mas material, scholing, training, refuerso y miho salario p’asina duna bek na esnan cu ta proteha nos pueblo tur dia.
– Ilegalnan mester wordo manda bek nan pais y den caso cu tin personanan cu tin permiso y ta comete un crimen mester manda nan nan pais bek inmediatamente.
– Mester bin un refuerso drastico den veiligheidsdienst na Aruba (VDA) unda lo por hacie screening pa tur persona na Aruba y cuminsa opera manera debe ser cu sistema nan moderno y inovativo.
– Cuerpo Policial mester tin Warda di Polisnan adecua y up to date. Inversionnan den facilidad nan pa husticia a keda atras den forma tristo e ultimo 7 añanan.
– Mester tin politie posten tur rond Aruba unda pueblo por acudi den menos di 10 min p’asina por tin sentimiento di siguridad bek riba nos isla”, Dangui Oduber a declara.
“MEP tin un plan traha cu ta ensera tur locual describi y mas ainda. E budget di husticia mester subi cu 24 miyon florin pa aña p’asina por logra tur esaki.
MEP tin e plan financiero pa aloca e fondonan aki for di e malgastamento di cen for di Mike Eman su conferencianan, coordinadornan, biahamento y fiestanan.
Tin 5 pa 12 y mester stop di gaña pueblo y cuminsa dobla manga. Vota MEP: Vota Dangui!”, asina Dangui Oduber a expresa na final.


text:
L.G.Smith Boulevard – Dialuna atardi den careda di 4’or polis a haya varios yamada, relaciona cu un homber cu ta canando na jockey altura di Ritz bayendo pariba.
Y tambe cu e jockey lo ta bastante transparente.
Mes ora un patruya a sali wak si nan ta haya e persona aki. Poco pariba di e luga di bende auto polisnan a topa e cabayero.
Tawata trata di un turista crucero y berdad e tawata cana den un boxer (jockey).
Polisnan a dal e un grito y mes ora ela bira wak. E agente a yega cerca y a dune ordo pa bisti su carson, loke ela haci sin niun problema.
Su version tawata cu, e lo a bay cana banda di lama y door cu tawata calor y solo ta kima ela dicidi di kita su carson y cana na boxer/jockey.
Ela bisa e agentenan cu ta na e crucero e tawata bayendo. E agentenan mustrando nan cordialidad a dune un lift pa e crucero y a splike cu aki na Aruba no ta permiti algo asina.


text:
Belén Kock-Marchena
Belén Kock-Marchena a nace na Boneiru riba 8 di Juni 1942 y e tin 9 ruman. Na 1948 e famia a muda pa Aruba y te ainda e ta biba na Aruba. Belén y su rumannan muhe a bai Corsou pa sigui MULO eynan. Na 1960 Belén a bin Aruba bek pa sigui cu kweekschool cu a caba di wordo lanta na Aruba. E kier a bira trahador social, pero pa studia pa esey bo mester a bay Hulanda y su mama no tabata kier pa e bayi eynan. Na 1964 Belén a haal su diploma di maestra y a cuminsa traha na Tarcisiuscollege. Despues el a bay Hulanda toch pa studia pa su hoofdakte y ora el a bin bek el a traha un aña na Don Bosco college na San Nicolas y despues el a bay Pius X scol na Dakota unda el a keda traha te ora el a baha cu pensioen.
Belén ta casa cu Dolfi Kock, cu tambe a duna les na scol, y awor tur dos ta pensiona. Nan tin tres yiu homber, dos nuera, cuatro nieta y un nieto.
Banda di duna les Belén ta skirbi poesia. E ta hopi conoci na Aruba. Su poemanan ta directo y emocionante. E ta uza hopi lenguahe expresivo den su poesia. E ta haya e palabra skirbi mes un importante cu e palabra papia. E ta gusta declama. Belén tambe a forma parti di Mascaruba y a participa den programanan cultural na Aruba, Boneiru, Corsou y Hulanda.
Belén tambe ta un contador. Na un manera fascinante y expresivo e ta trece bida den un storia. Pa esey e ta uza e cashi Kamishibai. Su poesia “Juffrouw, ik heb een botèr meebebrengt” a wordo publica na 1986. El a ricibi un premio na Trinidad pa tres di su poesianan. Su poesia “Bo tei... Felicidad?” tabata parti di un buki di poesia di hende muhe di Caribe “Creation Fire” na 1989.
Na 1995 su prome buki di poesia “Vibrashon di Amor” a wordo publica. Na 1997 el a traduci e poesia “De steen bloeit” di Arjen Duinkerk na Papiamento unda e ta yama “E piedra ta floria”. Na 1998 su di dos buki di poesia “Milager/Miracle” a wordo publica, sigui na 2001 cu su di tres buki di poesia “Den bena di bida/Levensader”. Tambe el a publica un CD cu su poesia “Alimento pa alma”.
Diferente aña caba Belén y Dolfi ta participa den e proyecto “Conta Cuenta” pa hende grandi. E aña aki e pareha ta participa como Wela cu Welo y nan lo purba inspira e muchanan di scol.


text:
TECNOLOGIA
E compania fabricante di camaranan GoPro dialuna a anuncia cu e lo kita mas di 250 trahado for di trabao y lo baha e sueldo di su CEO, Nicholas Woodman, te na un dollar. Cu esaki e lo kier lanta e negoshi bek, despues di e experimenta bentanan abao durante e temporada di Pasco.
E firma anuncia awe e resultadonan preliminar di e ultimo trimester di 2017, unda cu nan ta spera di recauda 340 miyon dollar na ingreso, un fuente bruto di entre 24 y 26% cu por keda bou di su proyeccion di 470 miyon dollar haci na November.
Segun GoPro a indica, nan tabata tin un impacto negativo di 80 miyon dollar den ingreso di camaranan HERO6 Black, HERO5 Black y HERO5 Session, como tambe e dron Karma, cu caul e ta retira di e mercado di e aparatonan.
Cu e obhetivo di baha su nivel di gastonan operativo na 2018, e compania a comunica cu e lo reduci su personal global, di 1.254 empleado na final di September ultimo, na “menos di mil”. Ta trata aki di e di cuater rond di despido di e compania for di 2016.
Fundador di GoPro y maximo ehecutivo di e firma, Nicholas Woodman, “a reduci su sueldo di 2018 na un dollar”, segun e compania a señala den su comunicado.
E empresa Mericano di camaranan a bisa cu, a pesar di e bon acogida di e dron Karma, e producto tin marginnan abao di e beneficio den un mercado “extremadamente competitivo” cu un entorno regulatorio hostil na Europa y Merca, pa e proximo añanan.
“GoPro lo bandona e mercado despues di e benta di e inventario restante di Karma”, según e comunicado, pero a indica cu e propietarionan di e aparatonan lo sigui ricibi servicionan di atencion na cliente.
Consecuencia di e resultadonan financiero y e anuncionan di retiro di dialuna, e ciere di e dia di trabao na Wall Straat, e accionnan di e fabricante di camara a termina cu un caida di 12.77% te cu 6,65 dollar.


text:
Awe e ley cu ta autorisa Minister di Asuntonan Economico y Comunicacion pa efectua e pago na ex-empleadonan di SETAR a sali rumbo pa Parlamento.
“Cu hopi satisfaccion ami cu mi coleganan di Finanza y Husticia a firma e documentonan cu ta haci posibel pa inicia tratamento di e ley den
Durante su bishita den Avicenastraat Prome Minister Mike Eman a pasa cerca famia Leonardo, kendenan e conoce for di tempo e tabata hoben. P'esey e tabata un alegria grandi ora cu e famia por a ricibi Mike Eman como Prome Minister na nan cas.
Eugene Leonardo tin hobbynan similar cu Prome
Ayera, 9 di juni, a tuma lugar e sorteo p’e cas di Lions, cual ganador a keda den persona di Edgar Croes. Edgar su number taabata 19269, y cu esaki el a bira e feliz ganador di e cas na Jan Flemming. E cas tin un balor di Awg. 250,000.
Diabierna mainta, Accion di Bario tabata den Avicenastraat entre Lands Laboratorium na Playa y un Arco Iris Kleuterschool. Accion di Bario a tuma luga den e bario aki mirando cu luz ta bay wordo poni tambe den caya di Avicenastraat, unda cu tin un famia cu tin 45 aña bibando
Luna di juni ta considera como ‘Aloe Wellness Month’ y Okeanos Spa no kier laga e luna aki pasa bay sin pone enfasis riba cuido di curpa uzando aloe, un mata cultiva aki mes na Aruba.
Pa celebra ‘Aloe Wellness Month’, Okeanos Spa tin un special pa tratamento di cara uzando
Pa medio e comunicado aki, Pizza Hut Aruba kier a comparti cu su apreciado
clientela cu nan sucursal na Piedra Plat ta bay keda habri y operacional, mientras cu trabou di
construccion di rotonde ta tumando lugar.
Di e manera aki kier garantisa na un y tur cu Pizza Hut Piedra Plat ta
Seccion Social Psikiatrico (SPD) di Departamento di Salud Publico tambe ta presente cu nan booth den Expo Beauty & Health na Marriott Stellaris Casino e weekend aki, esta 10 y 11 di juni di 1’or di merdia te cu 9’or di anochi.
SPD ta comparti informacion cu enfoke riba salud mental.
Diabierna atardi, Jerehm Campbell hunto cu su famia, campañadornan y candidatonan di Partido MEP, a sali for di Cede di Savaneta den un parada direccion CEDE di MEP Santa Cruz. Aki, den un rueda di prensa, el a wordo lansa oficialmente como candidato rib’e lista victorioso di MEP.
Famia:
Jerehm Campbell
Famia Van Der Kuyp ta pidi pueblo di Aruba pa yuda nan haya auto di sra. Carmenlita Van Der Kuyp, cual a ser horta dilanti su cas na Byronstraat 15, diasabra 3 di juni ultimo.
E glas na banda di chauffeur a wordo kibra pa drenta y bay cu e auto.
E perspectativa p’e prome debate politico di Camara di Comercio tabata grandi, pero no a logra su meta. Tin mas hende confundi, despues di lesa y tende diferente comentario di loke nan por a mira, tende y sigui na television. Sala tabata y tur esnan presente no tur a gusta


text:
Den Haag - Dia 21 di novèmber último Promé Minister Sr. Eugene Rhuggenaath tabata di bishita serka Minister di Defensa i Minister di Asuntunan di Eksterior.
Minister President Rhuggenaath op dienstreis naar Costa Rica.
Willemstad - Op verzoek van de Minister Koenders van Buitenlandse Zaken in Nederland zal op 2 en 3 november Minister President Eugene Rhuggenaath,
Partisipashon di Kòrsou na e di 39 Konferensia General di UNESCO
Willemstad - Dia di 1-14 di novèmber ta tuma lugá e di 39 Konferensia General di UNESCO na Headquarters di Unesco na Paris, Fransia. E Konferensia General aki ta e organó di maneho pa haltu di e organisashon, kaminda tin 195 pais di mundu ku ta miembro.
Soaw lo ta será
Willemstad - Debí na un enkuentro pa trahadonan di Ministerio di Desaroyo Sosial, Labor i Bienestar sera konosí ku minister Hensley Koeiman i su kolaboradonan e Ministerio di Desaroyo Sosial, Labor i Bienestar lo ta será djaweps dia 24 di ougùstùs for di 2 or di atardi.
Apertura di Konferensia General di UNESCO na Paris.
Willemstad - Djaluna último a tuma lugá apertura di e 39e Konferensha General di UNESCO kaminda Kòrsou ta partisipando ku su propio delegashon.
“PAR a hasi preguntanan skèrpi durante e promé dia di tratamentu di presupuesto di 2018”
Willemstad - Frakshon di PAR a kuminsá trata presupuesto 2018 di Pais Korsou den komishon sentral di Parlamento di Korsou. Presupuesto ta e di dos lei prinsipal di Kòrsou despues di Areglo di Estado.
Gobièrnu mester kumpli ku protokòl pa kontestá karta di Parlamentarionan.
Willemstad - Segun artíkulo 96 di e Reglamentu di Orden di Parlamento di Kòrsou, Parlamentarionan por hasi uso di e asina yamá "Vragenrecht", pa hasi pregunta na un minister riba un tópiko spesífiko.


text:
Dia 7 di januari 2018 pa mas o menos 8 am Central di Polis ta yama Polis Maritimo cu e informacion cu un boto Venezolano mester a yega Boca Cathalina.
Strand Politie tambe a bay e direccion ey. Na yegada di Strand Politie enberdad ta topa un boto. Ta trata di e boto registration AQYM 2498 “Las Gemelas”.
Polis Maritimo tambe a presenta n’e sitio y a cuminsa cu nan investigacion.
A resulta cu dia 4 januari 2018 e boto menciona a sali di Venezuela di “Tocopero” cu 2 persona na bordo pa bay pisca. Nan a bay pisca den becindario di penisula di Paraguana. Nan a haya problema cu motor y drief pasa Peninsula di Paraguana voorbij.
Nan purba haci siñal cu nan cuchiu pa tera, pero sin resultado. Nan a sigui drief bin direccion noord. Nan a keda drief 3 dia riba laman.
Nan tabatin awa so abordo, pero sin cuminda. Dor cu nan a tira reda den awa di Venezuela nan tabatin algun pisca abordo y asina a cuminsa come pisca curu. Coriente a hiba nan te trece nan algun miya pabao (west) di Aruba. Dor cu nan a wak tera, nan a keda purba start un motor y a logra tambe net pa trece nan serca di tera na altura di Boca Cathalina.
Pa mas o menos 6or di mainta nan a yega Boca Cathalina. Un di nan a bula na awa bay tera pa busca ayudo.
Boto di Polis BP 2 tambe a yega n’e sitio. Y a tuma e personanan over y asina sleep nan boto direccion waf di Barcadera.
Personal di Imigracion a klaar in e persona nan. Via caminda oficial por a saca afo cu enberdad Venezuela a manda un aviso cu e 2 persona nan aki ta perdi riba laman.
Mirando nan tabata cansa y sin come bon e ultimo dianan Cruz Cora a tuma nan over p’asina pa den ora di mainta, nan traha riba nan boto pa nan por sigui bek direccion Venezuela.
Polis Maritimo a yuda nan cu sparkplug y fuel pa nan boto. Asina pa nan por bay bek Venezuela sano y salvo.


text:
Un siman nobo a inicia y laga nos gradici Dios na prome luga pa duna nos bida y e forza pa lanta y cuminsa e dia yen di animo y forza renoba. Awe nos ta recorda San Ignacio di Loyola,…
Awe ta un otro dia mas cu Señor a ragala cada un di nos pa cual nos mester ta sumamente agradecido na Dios. Podise nos no a lanta shen porciento, nos por tin dolor aki aya, of problema, un tristeza,…
Awe nos ta recorda Santa Marta, ruman di Maria y Lazaro, patrono di lo imposibel. Ta na Marta cu Hesus ta bisa den e Evangelio di San Lucas 10, 41:” Marta, Marta, bo ta preocupa y den tension pa hopi…
Cu gran alegria nos a lanta awe sabiendo cu nos no ta nos so. Cu Abo Tata ta yena nos cu Bo amor y cu nos por conta awe atrobe cu Bo Palabra. Danki Tata pa tanto bondad y generosidad.…
Tata Santo awe ta un otro dia di hubilo, un dia victorioso pasobra nos a ricibi e regalo mas precioso di bida. Pesey tur loke tin rosea mester alaba su Creador. Grandi y Todopoderoso Bo ta. Nos ta pone tur…
Awe nos ta recorda San Yoakin y Santa Ana, mayornan di La Birgen Maria. Nan tawata personanan di un fe profundo y confianza den Dios. Nan tawata tin e tarea di educa e fe na nan yiu Maria, alimentando den…
Awe Iglesia ta celebra e Fiesta di Apostel San Hacobo. Hacobo tawata pertenece na e tresnan privilegia bou di e apostelnan. E tawata testigo di loke a pasa riba Cero di Tabor (Mc. 9,2 ) y di e agonia…
Nos ta na comienso di un siman nobo Señor pa cual nos ta sumamente agradecido na Bo pa duna nos e don di bida. Yena nos cu Bo gracianan y laga nos sinti Bo presencia Señor. Den e Evangelio di…
Señor, Abo ta e sembrado cu ta sembra e bon simia, cu ta e simia di fe den nos curazon. Pero den e mundo aki tambe e enemigo tey pa bruha e tera. Nos mester ta atento pa cuida e tesoro…
Awe nos ta recorda Maria Magdalena, un pecador cu a comberti y a forma parti hunto cu e discipelnan di Hesus. E tawata presente na ora di Hesus su morto y e tawata e prome cu a mira Hesus Resucita.…


text:
Despues di un weekend super druk aki na Aruba, tabatin e tremendo “fun night ride” na Anker organisa pa Hubada Cycling Team. Esaki tabata pa recauda fondo pa nan gran evento di MTB cu lo bay tuma luga na september.
Un total di 226 participante riba caminda cu pasa dushi hunto cu nan famia y amigonan.
Tabatin hopi premio como “doorprize” di cual esaki a haci e “fun night ride” aki super mas grandi. Tur hende cu a participa a pasa dushi y hasta kier pa esaki wordo ripiti.
Hubada Cyling Team ta gradici tur miembro, participante, famianan, amigonan, fanaticada di nan pagina di Facebook pa por “like” y “share” nan video.
Danki special ta bay pa tur sponsor.
Awor ta na caminda pa Hubada MTB Bash dia 25 di september den Tribu Trai.


text:
Djamars 30 di novèmber 2016, den oranan di mardugá e tim di aresto konhuntamente ku personal di reshèrshi a tene un entrada hudisial na un kas den kaya Fin Fin.
E entrada hudisial aki ta en konekshon ku un kaso di maltrato severo ku a tuma lugá djabièrnè mardugá dia 25 di novèmber 2016 (mira komunikado di prensa number 413/2016). Na e kas ariba menshoná e tim a detené e hòmber sospecho J.G.R.P. nasé na Kòrsou di 21 aña di edat. Esaki ta bira e di dos detenshon den e kaso aki.
Despues di su detenshon a presentá e sospechoso dilanti di un fiskal ouksiliar ku a ordená su enkarselamentu pendiente di mas investigashon. E investigashon den e kaso aki ta kontinuá i no ta deskartá mas detenshon den e kaso aki.


text:
Resientemente Gobièrnu di Kòrsou a presentá un plan di urgensia pa kombatí pobresa ,
unda a kuminsá ku e focus riba 4 bario ku mester bai haña atenshon pa kombatí pobresa.
Den kuadro di esaki nos a mira ku CBS ta duna konosé ku 16 mil kas rònt Kòrsou tin
problema pa mantené un biba digno. No ta un sekreto ku na Kòrsou mayoria biaha ta
hende muhé ta na kabes di famia (44%). Tambe ta konosí ku e mayoria di mamanan aki ku
ta na kabes di famia nan entrada ta sea ònderstant òf suèldu mínimo, ku ta nifiká ku nan i
nan yunan ta kai den pobresa. Esaki ta duna un bista bon kla ku hende muhé mester ta
sentral den e proseso aki di ataka pobresa.
Ta importante pa gobièrnu tuma nota e importansia di empoderá e hende muhé i
spesialmente e grupo aki(44% na kabes di famia) , ya ku traves di nan nos por bai ataka
pobresa direktamente aworakí i pa ku futuro. Pa logra esaki tin diferente mekanismo pa por
ehèmpel dor di edukashon kontinuo, pero tambe stimulá e hende muhé pa ta
independiente dor laga nan sera konosí ku mikro empresa. Ku mikro empresa a wòrdu
prueba ku banda di trese kuné ku e hende muhé ta ekonómikamente independiente tambe
esaki ta trese kuné e sentido di outo stima i independensia, ku lamentablemente nos ta mira
esaki bai atras aki na Kòrsou bou di e sirkunstansianan ku hopi hende muhé mester biba
aden pa motibu di pobresa.
Durante mi bishita na trabou na Den Haag den IPKO mi a trese dilanti ku Reina Maxima ta un
di embahadornan di Nashon nan Uni pa loke ta trata mikro empresa dediká na hende muhé
i ku e ta biaha rònt mundu motivá i krea e plataforma pa esaki por bira realidat , dor di su
kontaktonan i ku na mi humilde opinion a yega ora ku den Reino mes hasi uso di e
kontaktonan aki di Reina Maxima, ya ku aki den e Reino Hulandes tambe tin pobresa ku kara
di hende muhé.
Pa loke ta trata e parti di edukashon ta un e di mekanismo di mas poderoso pa por yuda
den e proseso di ataka pobresa.Un mekanismo ku mester wòrdu implementá na e hende
muhénan ku ta den e situashon aki , pero tambe nos hóbennan ,unda mester bai krea
“lesmateriaal” spesialmente pa atendé kon kombatí pobresa.
Un di e ehèmpelnan ta edukashon seksual ku mester por wòrdu duna for di skol básiko
segun kada edat. Esaki lo kontribuí ku mucha hòmber komo mucha muhé ta konsiente di
abuso seksual i tambe yuda kombatí embaraso hubenil. Pero tambe kiko ta nifiká
responsabilidat di ta mama i tata. Tambe ta importante pa siña kon ta manehá ku sèn segun
diferente entradanan.
Diferente paisnan rònt mundu tin un ministerio spesialmente pa hende muhé , unda e meta
ta pa yuda kombatí pobresa , desaroyo di hende muhé ,igualdat i maltrato.Kòrsou tambe
tabata tin un deportamentu asina”vrouwenzaken” promé ku 10.10.10.
Den kuadro di esaki mi ta hasi uso di mi derecho segun reglamento di órden art..... ku
preguntanan na:
Minister di Desaroyo Ekonómiko sr. S. Marinha;
1. Gobièrnu lo bai usa e mekanismo di mikro credit pa yuda kombatí pobresa?
2.Na Aruba i Boneiru tin un kompania ku yama Qcredits ku ta funshonando hopi hopi bon i
ku den pasado tambe a aserka gobièrnu di Kòrsou,ta posibel ku ainda Qcredits por establesé
aki na Kòrsou i bini ku nan mes fondonan i expertisio pa yuda kanalisá e mekanismo di aki pa
ataka pobresa?
3.Reina Maxima ta un embahadora di mikro krédito pa hende muhé i ta biaha rònt mundu
pa trese e mekanismo aki dilanti pa kombatí pobresa , ta posibel ku por invitá Reina Maxima
den kuadro di esaki pa duna un charla i asina motivá mikro credit i alabes hasi uso di si
kontaktonan den mundu finansiero pa por logra haña e fondonan nesesario?
Minister di Enseñansa, Siensia, Kultura i Deporte sra. M Alacala Walle:
1.Skolnan nan Kòrsou tin den kuríkulo permanente edukashon seksual na skol nan avansá i
fundeshi?
2.Ta posibel pa bini ku “lesmateriaal” dirigí riba embaraso hubenil i su konsekuensianan pa
loke ta trata e responsabilidat nan ku esaki ta trese kuné ?
Minister di Desaroyo Sosial, Labor i Bienestar , sr.H.Koeiman:
1.Kiko tabata e motibu pa eliminá e asina “vrouwenzaken” for di SAOW?
2.Kiko ta wòrdu hasi for di e ministerio aki dirigí riba e grupo di hende muhé menshoná?
3.Por krea “lesmateriaal” konhuntamente ku e ministerio di OCWS pa kon ta atendé ku
sèn/entrada pa skol di fundeshi i skol avansá?


text:
ORANJESTAD – Blue Owls Baseball Organization ta preparando pa cu e siguiente Campeonato di baseball Little League 2018. Nos organisacion BLUE OWLS BASEBALL ORGANIZATION ta uno nobo pero lo continua den a tradicion di ex-Pepsi Cola. Den pasado e organisacion a produci varios...
ORANJESTAD – Despues di un par di luna ta structura e pagina virtual di Amateur Baseball Bond Aruba, ABBA ta orguyoso di...
ORANJESTAD – Landador Daniel Jacobs ta gana medaya di silver den 500m free y tambe ta logra di gana medaya di bronze...
ORANJESTAD – Diasabra anochi a tuma luga e di 7 TK5 organisa pa Olympia Taekwondo na Corsou. Un total di cuater Pais...
ORANJESTAD – Diabierna atardi e team di Aruba a biaha pa Cosou pa participa na e di 7 TK5 Corsou. Prensa di...
ORANJESTAD – Na anja 2012, Aruba a bolbe hanja importancia den mundo di baseball ora cu Xander Bogaerts tawata cana rapidamente den...
ORANJESTAD – Hensley “Bam Bam” Meulens a habri caminda pa varios pelotero aspira na hunga baseball profesional. E tawata e prome hungador...
ORANJESTAD – Ayera nochi na Centro di Bario Piedra Plat a tuma lugar e entregamento di e uniform di Seleccion di dobbel...
ORANJESTAD – Tin un cantidad di number di aspectonan individual den baseball moderno cu por dicidi un wega. Awe diamars ta duna...
ORANJESTAD – E di dos edicion di e Challenge Aruba triathlon event tawata un exito completo. Aruba ta elata su mes ariba...


text:
Diasabra ultimo tur e candidatonan di partido MEP a drenta den e bario di Dakota pa bishita e casnan. Un grupo grandi di candidato y campañadornan a acudi n’e sede di MEP den Dakota y desde eynan a sali den diferente direccion, bishitando asina un gran cantidad di cas den Dakota.
E recepcion tabata tremendo. A hisa varios bandera tambe, y por mira cu hendenan ta expresando nan color politico sin miedo.
Locual a resalta masha hopi mes ta cu habitantenan di e bario ta hopi preocupa p’e criminalidad creciente den nan bario. Nan ta sinti nan hopi insigur, y esaki ta pone cu nan ta biba den ansha. Varios habitante a comparti nan experiencia amargo di a wordo atraca na nan cas, y nada ta wordo haci.
Nan a scucha cu hopi atencion n’e vision di MEP pa combati criminalidad cu man duro, y trece seguridad bek den nos pais.
Y nan a gusta e plannan di MEP, y varios a indica cu apesar cu tin bandera di otro partido na nan cas, nan lo vota p’e cambio cu nan tambe ta anhela.
Un otro punto di disgusto den e pueblo di Dakota t’e rosamento di caminda banda di Kooyman. Hopi habitante ta keha di molester di stof, pero mas aun di molester.
Principalmente e generacion mas hoben ta puntra su mes con e Gobierno aki ta traha asina bruha. No a ni caba ainda cu e caminda pa San Nicolas, ya ta bin cu un otro caminda.
Mester remarca cu hopi hende ta pidi cambio, nan ta convenci cu nos mester cambia e rumbo di nos pais. Danki Dakota pa ricibi MEP cu brasa habri.


text:
DEN HAAG – E grupo significante di studiante cu ta studiando na Utrecht a mustra un interes grandi pa topa cu Minister Plenipotenciario Juan David Yrausquin. E studiantenan a bisa di ta sumamente contento pa tin e oportunidad aki pa topa cu e mandatario y ta bunita pa mira cu e minister ta pone hopi dedicacion den scucha con nan ta pasando como studiante Arubiano na Hulanda.
E studiantenan a tuma nan tempo pa hiba un dialogo constructivo cu Minister Yrausquin pa asina e mandatario por haya mas dato posibel pa haci un analisis di e situacion real cu ta biba bou di e studiantenan. Asina e por bin cu un plan di accion pa sigura cu e studiantenan ta termina nan estudio cu exito. Esaki ta un punto cardinal pa minister Yrausquin den su maneho pa brinda mas sosten na nos studiantenan.
Durante di e encuentro aki mescos cu e otronan algun studiante a bay live via di Facebook pa conta riba nan experiencia como studiante na Hulanda y special tocante di Utrecht, unda nan ta studia. Hopi informacion a wordo duna, tambe hopi tips na e muchanan cu ta preparando pa e aña aki bin Hulanda pa sigui un estudio avansa. Un bunita initiativa di e studiantenan mes y esaki sigur lo yuda e muchanan aun mas riba nan preparacionnan pa nan bida como studiante na Hulanda. Final e bisa cu e Plaatselijke Opvangcommissie di Utrecht tin nan mesun Facebook unda tur cu ta interesa pa bay studia na Utrecht por haya informacion y haci nan pregunta.
Na final e studiantenan a expresa nan satisfaccion riba e iniciativa di e minister pa cu e anochi aki y tambe nan a gradici e mandatario pa e invitacion.


text:
Presidente di Parlamento cu aprecio pa bishita di delegacion di Corsou...
Presidente di Parlamento, drs. Mervin Wyatt-Ras a keda contento cu bishita di e delegacion di Corsou, presidi pa e presidente di Parlamento Sr. Gilmar...
Dia di Himno y Bandera a percura pa yuda diferente organisacion...
Den tur skina di nos isla, celebracion di Dia di Himno y Bandera a tuma luga caminda a bolbe resalta e union den henter...
Minister Presidente no ta apto pa maneha nos pais
Den rueda di prensa di POR Plataforma e Forza Nobo, mr. Andin Bikker a bolbe papia tocante e tema di siguridad y e responsabilidad...
Allan Howell a retira for di AVP y como consehero di...
Awe mainta durante un conferencia di prensa yama dilanti di bestuurskantoor pa e politico Allan Howell, el a splica cu el a tuma su...
MEP si lo bin cu e ley di ID obligatorio
Si no bin cu e ley di ID obligatorio, polis su man ta keda mara pa haci control y pesey MEP kier bin cu...
Andin Bikker a entrega peticion pa reunion den parlamento tocante Setar...
Por a tuma nota di e conmocion cu tabata tin den comunidad, unda cu a sali den prensa cu Setar a cuminsa na Merca...
Partido MEP lo sigui e desaroyonan den Aruba Airlines y Insel...
Por wak cu na Aruba Airlines tambe ta hayando problema serio pa cual aki Sr. Glenbert Croes ta splica mas di desaroyonan di preocupacion...
Lider di MEP ta duna reconocemento na Mama Ita
Lider di MEP hunto cu e hobennan di HOT a bishita Boliviastraat pa asina entrega un reconocemento na sra. Margarita Hernandez-Villaroel. Señora Margarita, cariñosamente...
Polis no tin autoridad pa pidi un ciudadano pa su datonan...
Actualmente, un polis no por pidi un ciudadano pa duna su datonan personal. Sra. Clarisca Velasquez ta amplia mas ariba esaki. Parlamentario pa partido AVP, ...
FGCA ta publica rapport tocante administracion financiero
Durante decada Gobierno di Aruba a neglisha conseho, advertencia y recomendacion di parti di instancia importante manera Conseho Consultativo (RvA), Controlaria General (ARA), Conseho...
Chris Romero (MEP): Mester enfoca den traha scolnan nobo y no...
Un di e puntonan alarmante cu tin den nos enseñansa ta e fenomeno di klasnan grandi. Esaki ta trece como consecuencia cu e calidad...
Partido ABO nunca lo sostene un proyecto cu ta contra bienestar...
Mientras cu gobierno tabata ofreciendo pueblo atrobe tur sorto di show di 18 Maart, pa asina sigui tapa wowo di algun hende, e desaroyador...
Inclusion di nos hendenan cu Down Syndrome mester por cuminsa
Na varios ocasion nos por a tende y lesa tocante “inclusion” di nos hendenan cu Down Syndrome den nos sociedad. Pero e pregunta ta...
Cu firmamento di acuerdo na Paris di SIDS, Aruba su logronan...
Mirando cu nos ta un isla chikito y nos ta rondona di awa, nos tin cu tene hopi na cuenta loke ta nos nivel...
Populismo na Hulanda no a cristalisa su mes cual ta algo...
Partido cu tabata contra islanan Aruba , Corsou y Sint Maarten a perde eleccion paso ta hopi di lamenta cu tin partido ta pensa...
Votadonan na Hulanda a mustra nan malcontento cu e forma di...
Lider di MEP, Sra. Evelyn Wever Croes a duna su opinion ariba e resultado di eleccion na Hulanda ta mustra cu e votadonan no...
Partidonan cu a gana eleccion tin mesun vision cu partido AVP
Resultado di eleccion na Hulanda ta mustra bon cla cu e mes un vision cu AVP tin pa Aruba, na Hulanda e partidonan cu...
Otmar Oduber: Plaza Padu ta e culminacion di e atencion duna...
Otmar Oduber di plataforma politico POR ta felicita pueblo di Aruba cu inauguracion di Plaza Padu, un plaza cu ta rindi homenahe na nos...
UPP: Electorado Hulandes a duna partidonan progresivo e respaldo necesario
Partido VVD di premier Mark Rutte a resulta atrobe e partido mas grandi den eleccionnan na Hulanda y UPP kier a felicita e y...
UPP: Riba dia di Himno y Bandera ta para un rato...
Na ocasion di e celebaracion di dia di Himno y Bandera, UPP kier a para keto un rato riba kico realmente mester ta nificacion...


text: E kantidat di aksidente kuta sosodé durante e trabou di konstrukshon ta demasiado haltu i ta inaseptabel. E kompania FNV Bouw ta duna respuesta na e ofisina sentral di statistik CBS tokante sifranan di aksidente ku ta tuma lugá na Hulanda. Aña pasa 2,8% di e trahadónan den konstrukshon, diariamente ta hañ'é den un aksidente durante trabou. Den konstrukshon, e kantidat di hende herida ta mas haltu ku kualke otro sektor. Na inisio si e aña aki, e kantidat di aksidente den konstrukshon a oumentá. E kompania di konstrukshon a bisa, ku si bai purba evitá esaki, lo kosta e kompania bastante sèn pa oumentá seguridat. Tur siman i pa dos aksidente falta ta tuma lugá i esaki ta lamentabel pero no por hasi nada a kambio.


text:
E exigencianan di Fiscal ta crea pregunta
ORANJESTAD (AAN): Diabierna ultimo, DIARIO a keda asombra cu e exigencianan di e mesun Fiscal den dos caso lamentable. Ta trata aki di un caso cu ta relaciona cu un dama Hulandes cu tabata kedando Aruba pa pasantia y a spierta haya un homber riba su cama.
Durante un luchamento e homber a mishi cu e dama su pechonan. E dama mes a bisa cu no tabatin relacion sexual.
E otro caso ta relaciona cu un mucha muher di 12 aña cu a worde viola pa un homber di 26 aña y un otro homber mas. El a worde busca na biblioteca y e homber hunto cu un amigo a bay cu e mucha na un apartamento y a viol’e y despues a bisa e mucha cu su amigo tambe mester tene relacion sexual cun’e.
DIARIO a haya straño cu pa e promer caso Fiscal a exigi 3 aña di prison y pa e di dos caso 28 luna di prison. DIARIO a papia cu diferente abogado pa haya sa nan comentario pa mira si DIARIO lo ta robez of no. Ta resulta cu e abogadonan enberdad ta duna DIARIO razon cu e exigencianan ta crea preguntanan.
EXIGENCIANAN:
Di tur e añanan cu ta cubri casonan di Corte, a compronde cu cada caso ta diferente. Sinembargo, den e dos casonan aki ta crea e pregunta, pakico pa un mishimento di pecho ta exigi 3 aña di prison y pa un caso di violacion di un mucha di 12 aña, ta exigi 28 luna di prison.
Na opinion di DIARIO, tur dos caso ta serio pero e caso di violacion ta mucho mas serio cu e caso di mishimento. E caso di mishimento ta worde considera como actonan inmoral. Den casonan di inmoralidad cu muchanan menor di edad, caminda tabatin mishimento na partinan intimo, hopi biaha e castigonan exigi pa Fiscal, ta varia entre 15 luna y 24 luna di prison.
Un caso di violacion ta un caso hopi mas serio cu un caso di inmoralidad. Un mucha di 12 aña ta worde viola y hopi biaha ta den casonan asina por spera exigencianan pisa di Fiscal manera 3 aña di prison bay ariba. Hopi biaha Ministerio Publico ta mustra cu e victimanan ta keda afecta pa resto di nan bida.
Den e promer caso hasta abogado a reclama cu Fiscal ta exagera den castigo. Fiscal su reaccion tabata cu aki ta tene cuenta cu e sospechoso a drenta den e cas di e dama y cu e dama lo keda cu un experiencia amargo di su bishita na Aruba. Den combersacion cu algun abogado, nan a expresa cu nan ta haya straño cu pa un caso di mishimento ta exigi asina hopi castigo y un caso di violacion e exigencia ta menos.
Otro siman Hues lo dicta sentencia y lo ta interesante pa mira kico Hues mes ta pensa di e casonan. DIARIO lo informa lectornan di e sentencianan aki.


text:
Cu ayudo di Lotto E bolichero elite di Aruba esta Kamilah Dammers-Naddall lo hunga 4 torneo di PWBA na Merca durante luna di Juli
Oranjestad, Aruba 6 di juli 2017. E bolichera local Kamilah Dammers Naddall a biaha pa Merca unda e lo hunga cuater torneo den e liga profesional di bowling. Tur di e 4 torneo nan aki ta parti di e Professional Women’s Bowling Association y esaki ta di 3 aña cu Kamilah ta forma parti di e PWBA. E cuater torneonan lo ta 5-9 juli PWBA St Petersburg – Clearwater Open, 12-16 juli PWBA Rochester Open 26-30 juli PWBA Mixed Doubles y 31 juli – 6 augustus U.S. Womens. E tour completo ta mas of menos 12 pa 13 torneo pero e atleta Dammers cada aña ta purba hunga mas of menos 4 tour stops mirando su trabou na Aruba y otro compromiso nan cu torneo representando nos isla. Durante di e PWBA un grupo grandi di profesional di Merka, LatinoAmerica, Europa y Asia lo ta formando parti di e torneo aki.
Siman pasa ainda, Kamilah Dammers-Naddall hunto cu Thashaina Seraus y Jeadine Luidens a logra gana medaya di Plata pa Aruba den e Weganan Centro Americano y del Caribe di Bowling na Guatemala mientras cu nan a clasifica pa e Weganan CAC 2018 di Barranquilla, Colombia.
Un danki sigur na Lotto, e Loteria di Aruba pa medio di Comision di Subsidio cu a subsidia e biahe di e bolichero Kamilah Dammers-Naddall pa e PWBA Tour na Merca
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio


text:
E aña aki Digicel lo ta celebrando su di 14 aniversario y lo bay tin ofertanan special pa nan cliente existente y clientenan nobo. Clientenan lo tin e oportunidad pa cumpra diferente celular y sin lubida nos Samsung J2.
E smartphone Samsung J2 tin un touch screen di 4.70 inch cu un resolucion di 540 pixel pa 960 pixel. Tambe e celular tin un espacio interno di 8GB cu por expande te cu 128GB haciendo uzo di un microSD card. E camara primario ta di 5 megapixel y e front shooter pa selfies ta di 2 megapixel.
E biaha aki na lugar di paga Afl. 299 bo ta ricibi e Samsung J2 gratis cu un contract di Hybrid Small di 1 aña. E oferta aki ta valido diasabra awor na tur nos localidad y tanten cu tin den stock.
Bin celebra nos di 14 aniversario na Digicel Tanki Leendert y disfruta di nos prijsnan atractivo di celularnan. Clientenan tin e oportunidad di gana diferente premio. Diasabra awor 15 di juli pasa bishita Digicel Tanki Leendert y ricibi bo regalo y na mes momento bo lo ta participando pa un premio cu e compra di bo celular.
Lo anuncia e ganado di e premio di Digicel dia 17 di juli y tin algun condicion aplicabel.
Desde 10:00 AM te cu 12:00 PM na Tanki Leendert tambe lo conta cu presencia di radio Massive FM live cu su DJ Easy B y e Embahador di Digicel Zyon tambe lo t’ey pa celebra cu Digicel. Pasa na Digicel Tanki Leendert y celebra cu nos na momento cu bo ta cumpra bo telefon nobo.


text:
Departamento di Asuntonan Economico, Comercio y Industria (DEZHI) y su unit Exprodesk, hunto cu Camara di Comercio, ATIA, ARINA y Free Zone Aruba, tabatin recientemente un reunion fructifero cu Desaroyadornan Economico for di e Ciudad di Doral, sr. Manuel Pila y sr. Alex Tejerizo den cuadro di un acuerdo di
Day: October 31, 2017
Partidonan di Coalicion a pidi reunion publico urgente tocante Status Minister demisionario Paul Croes y su retiro
Parlamentarionan di MEP, POR y RED a pidi reunion urgente pa trata dos tema importante. T’e status y retiro di status y retiro di Minister drs. Paul Croes. For di dia 28 di maart 2017 cu Minister Paul Croes a wordo declara sospechoso den un caso di corupcion serio, y a tene
Banco Central ta adverti tocante Questra Holdings, Questra World y Atlantic Global Asset Management
Banco Central di Aruba (BCA) un biaha mas ta adverti publico en general pa cu actividadnan di e companianan Questra Holdings, Questra World y Atlantic Global Asset Management. Questra Holdings, Questra World y Atlantic Global Asset Management ta ofrece servicionan di inversion na Aruba. E companianan aki no ta den posecion di
Gobernador Boekhoudt a recibi Secretario di Estado Americano, Luis Almagro
Tabata ayera merdia, cu Gobernador di Aruba, Alfonso Boekhoudt a recibi Secretario-General di Organisacion di Estado Americano, Luis Almagro na Cas Ceremonial di Gobernador. Ey nan intercambia di informacion valioso e.o. di e situacion den vecindad. Mucho informacion no a ser suministra di e encuentro aki. (Foto: KABGA)
Fiesta Kibrahacha lo ta diadomingo awor
Bishitante cu a trece droga pa un preso ta keda deteni na KIA
Tabata un momento historico pa tur nurse, paciente y Aruba – A muda e prome paciente p’e New Bed Tower di Hospital
Kiebra y ladronisia na Digicel Tanki Leendert ta un “in-side job”
E cifra di hende muher deteni pa core auto bou influencia di alcohol ta basta halto – Polis lo sigui cu controlnan di trafico mirando e cifranan halto di hendenan coriendo auto bou influencia
Durante un entrevista cu vocero policial, sr. Lito Lacle, el a duna di conoce cu e controlnan policial lo sigui, especialmente durante fin di siman. Segun Lacle, e cifranan cu ta haya for di e controlnan ta bisa cu e parti preventivo pa cu coremento di auto bou di influencia, no


text:
Aki ta sigui un resumen di e casonan den Corte di Prome Instancia pa dia 15 di December, 2016
Pa 8’or y 15 di mainta, e sospechoso RJT lo presenta dilanti di hues. Akinan hues lo dicta sentencia riba su caso.
Pa 8’or y 15 di mainta, e sospechoso JMLC lo presenta dilanti di hues. Akinan hues tambe lo bay dicta sentencia riba su caso.
Pa 8’or y mey di mainta, e sospechosonan PFHG, CDAH, AAH, LLCG, ANB, kendenan lo aparece dilanti di hues. E sospechosonan ta wordo acusa di, conhuntamente cu un otro of otronan, posesion di cocaine y hennep riba 21 y 22 di November 2015.
Resumen di casonan den corte di Prome Instancia riba dia 15 di December 2016
Aki ta sigui un resumen di e casonan den Corte di Prome Instancia pa dia 15 di December, 2016


text:
E kiosconan dilanti di Welcome Plaza a wordo entrega na Gobierno. E proyecto aki a wordo financia dor di FDA (Fondo Desaroyo Aruba), den e fondo aki tin placa di Aruba y Hulanda.
E proyecto aki a costa 2 miyon florin y el a wordo entrega dor di sr. Anno Postma, lider di e proyecto di Albo Aruba, Parlamentario Varlack ta splica.
Pa hopi aña e bendedonan di souvenir a wordo menosprecia y mester a muda di un luga pa otro.
E bendedonan a pasa den situacionnan dificil, nan mester a bende for di kiosconan di palo, sin ventilacion, awa y coriente. E comerciantenan humilde aki ta un grupo grandi cu ta contribui diariamente na nos economia y nan tabata sinti nan mes hopi insigur pa loke ta trata un luga fiho pa bende nan productonan.
Ora gobernacion di AVP a bin na mando e grupo aki a muda pa kiosconan temporal cu e promesa cu kiosconan drechi lo wordo traha pa nan den futuro. Kiosconan cu lo ta den bista di e turista. E dia a yega cu e yabi a wordo entrega na Minister Benny Sevinger cu na su turno a duna e yabi na Minister Presidente Mike Eman cu a haci acto di apertura, e Parlamentario ta conta.
E kiosconan ta super moderno unda tur e facilidadnan ta in place. Riba e plaza tambe tin un luga unda bishitantenan y otro ciudadano por carga nan telefon of bay riba internet. A tene cuenta cu e aspecto higienico dor di traha bañonan adecua pa e bendedonan y trahadonan. A traha mas of menos 36 kiosco unda 32 di nan lo bay pa e bendedonan.
Actualmente esunnan cu ta encarga cu e maneho di e kiosconan ta den combersacion cu e comerciantenan pa nan wordo informa tocante di e reglanan y e contenido di e contractnan. Esaki ta un otro promesa di Gobierno cu a wordo cumpli.
Esaki ta e vision cu Gobernacion AVP tin pa pais Aruba, un pais di cinco strea. No solamente hotelnan, scolnan, infrastructura di cinco strea, pero tambe kiosconan di cinco strea, Parlamentario Lorna Varlack a duna di conoce.


text:
Ayera mainta, lider di MEP, Evelyn Wever Croes a confirma cu nan abogadonan a dicidi pa entama un caso sumario contra Minister di Asunto General, despues cu Alto Mando Policial a informa nan peticion di januari ultimo pa organisa un parada politico diadomingo awor, a ser rechaza.
Pasobra Mike Eman himself a duna AVP e permiso pa nan core parada diadomingo awor, a base di nan peticion haci hopi mas despues cu esun di MEP.
Pesey a dicidi pa entama un caso sumario, cu lo wordo trata awe pa 2 or di merdia den Corte. Durante tratamento di e caso aki, e abogadonan di MEP lo trece e puntonan huridico padilanti y loke tabata tradicion di ultimo añanan.
Un cos ta sigur, segun MEP lo core e parada di dia 24 awor, cu t’e Parada di Victoria, segun Evelyn Wever Croes.
Pa diadomingo awor, dia 17 MEP ta invita tur hende pa participa na nan accion di colecta pa yuda e damnificadonan di Islanan Riba, kendenan a perde practicamente tur cos den orcan Irma. Lo tin buzon na tur sede di MEP rond Aruba y na final di dia lo tin un actividad pa clausura e dia aki.
Evelyn Wever Croes a gradici Speed Andrade, kende a yuda MEP cu un grabacion di Marlon Sneek, cu sigur e abogadonan di MEP lo presenta den Corte awe, unda lo muestra con Marlon Sneek, e persona apunta como vocero di AVP den asunto di permiso aki. Unda Marlon Sneek no ta papia e berdad of no ta pone atencion riba discusionnan den e reunion.
Marlon Sneek ta gusta hunga riba su celular y no ta pone atencion na loke ta wordo discuti.
T’asina cu Marlon Sneek a bisa den reunion di dia 2 di augustus ultimo, cu a wordo palabra cu e partido mas grandi tin permiso pa core e parada di dia 17 awor. Segun Evelyn Wever Croes, esey no ta berdad, pero cu dia 2 di augustus ultimo, Comisario Irma Gordon a informa tur presente cu Polis tin intencion di duna e partido mas grandi e permiso.
E ora ey, Manolo Giel a bisa di lo bay sede di MEP y a bolbe pa bisa e.o. Comisario Irma Gordon, cu MEP no ta acepta esey. MEP a pidi e Comisario di Polis pa nan pone esey riba papel, pa nan bay Corte.
Despues di dos siman Mando Policial a bin bek y a anuncia cu nan ta cambia di posicion. Polis lo no duna mas e partido mas grandi e permiso, pero cu lo bay tira lot. E lider di MEP a bisa cu Marlon Sneek a bay di acuerdo cu esey tambe. Esey tabata medio augustus y ey MEP a laga sa cu nan lo tin un fair chance y asina a acepta e tiramento di lot.
E ora e tiramento di lot no a tuma lugar, y e ora ey Evelyn Wever Croes mes a tuma rienda den e asunto aki y el a tuma contacto cu Comisario di Polis pa sa kico ta bay pasa.
E ora ey, segun Evelyn Wever Croes, el a ser informa cu Mike Eman a nenga e peticion di MEP y el a nenga e proposicion di Cuerpo Policial pa tira lot y asina Mike Eman mes a dicidi pa otorga e permiso pa parada na partido AVP.
Pesey e grabacion cu Speed Andrade a duna MEP ta hopi valioso, unda por tende Marlon Sneek bisa cu hasta Manolo Giel, representante di MEP a bisa cu MEP ta cla pa core parade diasabra dia 16 di september, pasobra tur e bandanan musical ta cla.
Di acuerdo cu lider di MEP, aki por mira con Marlon Sneek no ta papia e berdad, pasobra MEP no tin ningun banda pa dia 16, tampoco pa dia 17 MEP no tin ningun banda.
E uniconan cu ta sera nan campaña electoral den ambiente di Carnaval ta partido AVP y POR, kendenan lo bin cu un forma di parada di luz, loke nan ta nan sistema di sera nan campaña. MEP lo sera su campaña dia 20, maske Polis a desea p’e bira dia 19, pero Manolo Giel a bisa ey ora ey, cu MEP tin caba un banda e anochi ey pa ora di sera nan campaña y no por cambia fecha mas. Esey no tin nada di haci cu banda pa parade. Marlon Sneek tin cu stop di gaña y cuminsa papia berdad, Evelyn Wever Croes a conclui.


text:
Miles y miles di persona tabata presente diabierna anochi riba e brug nobo di Green Corridor, den un celebracion organisa dor di e constructor ODINSA p’e hecho cu e infrastructura aki cu ta conecta pariba cu pabou a keda cla.
“Nos t’aki pa celebra un era nobo pa Aruba,” Minister di Infrastructra Benny Sevinger a bisa den e parti oficial di e anochi.
E tabata un anochi yena di emocion cu un proyecto asina importante pa desaroyo di Aruba y p’e bida social di su hendenan a keda finalisa. E brug, e mandatario a señala na diferente ocasion den su discurso no ta un simpel structura, pero cu tin efecto riba e ser humano den diferente aspecto. “Awe nochi ta un anochi pa nos celebra. Un anochi cu nos a bin hunto pa algo historico.
Nos a bin hunto pa celebra un era nobo den nos pais, un era nobo unda cu desaroyo positivo ta bay marca e pautanan pa futuro.
Awe nochi nos a bin hunto pa conecta Oranjestad cu San Nicolas un biaha mas,” e mandatario a bisa n’e miles di persona presente den e celebracion.
E mandatario a expresa su pensamento riba e aspecto di trafico, cu e via di Green Corridor aki por mehora e seguridad den trafico tambe. Loke ta bay yuda inmensamento ta cu vehiculonan no ta bay topa frontal cu otro mas.
Pero tambe el a recorda cu ta 30 aña pueblo a warda p’e proyecto aki wordo realisa. Pesey el a bisa: “Gobierno a priminti, y Gobierno a cumpli.”
Ora ta papia di e proyecto di Green Corridor, e ta bay mucho mas leu cu un brug, asfalt of klinker. E ta un proyecto ta conecta dos parti di e isla cu otro.
“E ta un proyecto cu ta trece calidad di bida pa nos hendenan cu ta biba na San Nicolas. Cada seconde, minuut, of ora extra cu nos hendenan di San Nicolas haya extra, pasobra nan a yega mas liher trabou, ta tempo cu nan por dedica na nan famia. Esey ta calidad di bida pa nos ciudadanonan.
Pesey e brug y e proyecto aki t’sina importante pa nos pais.”
El a sigui menciona e desaroyo riba henter e ruta di Green Corridor unda dilanti e casnan a haya klinkers of asfalt cu ta contribui na calidad bida di e ciudadanonan pariba di brug.
“Nan merece, nan tambe merece e desaroyo. Pabien Aruba, Padilanti nos ta sigui. Cu Dios mediante y cu ayudo di pueblo nos lo sigui construi un mihor Aruba pa nos tur,” el termina bisando.


text:
ORANJESTAD (AAN): Momento cu tecnologia ta sigui avansa, abo como media mester cuminsa adapta y sigui avansa cu tempo. Esaki ta algo cu DIARIO semper a sa di haci na momento cu a keda inverti den ekipo Top of The Line cu a pone cu awe DIARIO ta e matutino mas grandi y cu hopi as informacion.
No solamente den imprenta DIARIO a keda avansa, pero a expande den e concepto y manera con pa yega na pueblo pa trece noticia. Esaki a pone cu DIARIO a cuminsa focus den e mundo Cibernetico.
Esaki a pone cu e baby mas recien cu yama DIARIO TV a nace. DIARIO TV cu ultimo tempo for di momento cu a cuminsa cu su transmision di prueba den varios actividad manera, Dragrace, eventonan cultural y noticia, a sa di capta varios hende cu nan Transmision diferente.
Un transmision for di momento cu e cuminsa, cu bo ta worde bon informa y alavez cu bo no ta haya gana di stop di wak e transmision. DIARIO TV a tuma un pauze pa asina warda ariba e resto di ekipo pa yega for di exterior, y awe nos ta sumamente contento pa anuncia cu TUR ekipo ta na Aruba y cu e ekipo ta cla pa ranca Sali cu varios transmision un bes mas. Alavez cu DIARIO TV su transmision ta ariba Internet, pueblo di Aruba lo por conta cu un transmision di alta calidad.
Sinembargo, nos mester menciona cu e ora sero ta yegando pa asina DIARIO TV subi ariba Cable pa den e forma deleita tur esnan na cas tambe cu ta gusta sinta y presencia programanan dilanti nan television. E siman aki DIARIO TV lo ta sumamente ocupa na momento cu lo realisa algun transmision entre otro; Celebracion di Otmar Oduber, Entregamento di lista y alavez Caredanan di Drag. Di awo, pueblo di Aruba ta keda cordialmente invita pa sintonisa e varios transmisionnan ariba www.diariotvaruba.com…. Corda cu bo por presencia e transmisionnan ariba Bo Smartphones tambe!!


text:
ORANJESTAD (AAN) – Tin ciudadanonan cu a keda consterna cu e maltrato riba e hoben di 24 aña, pariba di Nikki Beach, ken a bin fayece dialuna mainta.
Aunke e causa no ta conoci tin rumornan ta core cu e mucha homber no tabata tin nada di haber cu e caso, solamente el a purba di defende un mucha muher cu dos mucha homber tabata maltrata.
Esaki ta un di e versionnan cu ta circula, pasobra manera ta conoci, alomenos durante dialuna, no tabata tin claridad riba e caso ni un informe oficial di un of otro declaracion di posible testigo.
Cual cu sea loke a sosode, ta masha tristo e tipo di violencia cu por constata un biaha mas, cu tin na Aruba tanto den cierto adultonan como den parti di nos hubentud.
Si berdad ta asina cu alcohol y droga por a hunga un rol den e sucedido ta algo cu mester sali na cla door di investigacion, pero nada ta hustifica e tipo di agresionnan bestial aki.
Aruba ta un isla hopi chikito pa tanto cos grandi sosode, manera e crimen aki pasobra no por yame cu otro nomber.
No ta prome biaha cu un hende, sea adulto of hoben, ta para na Hospital bon bati riba nos pida baranca aki, y esaki ta un di e biahanan cu maltrato a cobra bida di un hende.
Algun ciudadano a indica cu pa nan, no tin speranza mas pa nos pais y cu den tempo di carnaval tin asina tanto bebemento y uso di droga, cu mas di un hende ta perde control y ta comete tur sorto di actonan condenable.
Tin personanan cu ta culpa e libertinahe cu carnaval ta trece cune, y e parti di materialismo cu ta envolvi den dje, pasobra e ta trece turistanan pa nos Isla y turismo ta nifica placa na prome lugar.
Berdad, hopi decepcion e desaroyonan cu ta tumando lugar na Aruba ta causa na diferente ciudadano cu ta corda con den pasado carnaval tabata otro, tabata un fiesta nacional, algo di cual grandi y chikito por a goza sin ningun temor. Leu, leu tabata tin un of otro incidente, pasobra semper tin hende cu ta daña ambiente, pero nada tabata sosode di un magnitud asina, manera ultimo temponan ta e caso.
Personanan cu a yama a expresa nan sentimentonan di solidaridad pa e famia di e hoben, nan deseo pa e caso wordo aclarea y cu esnan culpable paga pa nan delito cu tur peso di ley. Cu e hoben aki sosega na paz y DIARIO tambe ta uni na e palabranan aki.


text:
Den cuadro di e “World Wetlands Day” Colegio Arubano y Prinses Amalia Basis School a tene un actividad na Spaans Lagoen cu apoyo di AHATA dia 9 di maart.
Zaida Everon, Docente di Colegio Arubano a splica cu nan a tene un excursion pa conmemora e importancia di “wetlands”, den e caso aki Spaans Lagoen. E alumnonan di Colegio, e klas VWO 4 a hinca un opdracht den otro pa muchanan di scol basico Prinses Amalia p’asina siña nan den un manera didactico y cu experimento kico ta e importancia di a area aki.
Cada grupo a traha su mesun opdracht bao guia di e docente Biologie y nan a ehecut’e cu e studiantenan di Prinses Amalia Basis School, asina Juffrouw Everon a indica.
E muchanan tabata hopi entusiasma y asina a alcansa meta di e actividad. E alumnonan di Colegio Arubano a laga sa cu pa nan tabata un bon experiencia pa nan mes siña algo y pa pas’e over pa e muchanan mas chikito, juffrouw Zaida Everon a indica.
E intencion ta pa mas biaha por bay den veld cu nan studiantenan pa nan mes por siña algo for di e naturaleza di Aruba y haya aprecio pa esaki. “Pa loke nan siña pas’e over na otronan”.
Marie Therese Croes, Juffrouw di Klas 4 di Prinses Amalia Basis School a duna di conoce cu nan ta dunando les di mangrovenan na scol y nan a acerca e Fundacion “Wetlands Aruba” y ta asina cu e juffrouw di Colegio Arubano a invita nan. E alumnonan di Colegio Arubano a traha un opdracht pa e muchanan siña mas di “wetlands” na Aruba. E alumnonan tabata hopi contento cu tur loke nan a por a siña riba mangel.
Juan Perez ta un alumno di Prinses Amalia Basis Scol y a bisa cu e actividad tabata hopi leuk. Nan a siña hopi di e mangrovenan. Gendrik Rodriguez a agrega cu el a siña hopi cos, nan a hunga y nan a pasa leuk. El a indica cu el a siña cu e mangrovenan ta yuda pa ora un horcan ta na caminda y cu lama ta bira halto, cu e mangrovenan ta yuda wanta lama keto.
Banda di esey e muchanan a keda encanta cu nan por a pasa bon, wak hopi bestia di lama. Tabata un actividad hopi leuk, e muchanan a expresa.


text:
Informacion di Oficina y Tour
Bo ta cordialmente invita pa tuma un tour di nos oficinanan y facilidadnan di imprenta. Busca un luga y ora di tour.
Finlandia
Puutarhatie 60
FI-01300 VANTAA
FINLANDIA
+358 9-825-885
Tour
Dialuna pa diabierna
8:00 a.m. pa 11:00 a.m. y 1:30 p.m. pa 4:00 p.m.
Duracion: 1 ora 30 minuut
Actividad Principal
E sucursal di Finlandia ta supervisa e actividadnan di mas cu 29.000 testigo di Jehova na Estonia, Finlandia, Letonia y Lituania. Ademas, e ta supervisa e traduccion di literatura biblico na seis idioma papia y cuater idioma di seña.


text:
CARACAS, Venezuela- Cubri cu e camiseta di “vinotinto” y cu e bandera tricolor ta zwaai, miles di Venezolano, sumamente orguyoso a ricibi diamars e seleccion di futbol supcampeon Mundial sub- 20, cual a tuma luga na Korea del Sur.
E oncena “vinotinto” diadomingo no por a supera Inglatera y a cay venci 1-0 den e final. Un final cu Venezuela ta yega pa prome biaha den su historia.
Sin embargo, e derota no por a tapa nan gran desempeño y miles di siguidonan di tur edad tabata spera e hungadonan na e principal aeropuerto di e pais cu pancartanan manera “Bon bini guereronan vinotinto. Danki pa a pone nos soña”.
Despues di a pasa den un gang yena di fantatico, un banda marcial y algun autoridad, e hungadonan a subi un autobus pa nan bay, den caravana, rumbo pa e stadion principal di Caracas, unda cu nan a ricibi un homenahe.
Den e stadion, yena na su capacidad maximo, cada un di e hungadonan a wordo ricibi cu un gran aplauso. Despues e multitud a canta “We are the Champions”, di e banda Queen, mientras cu e seleccion a dal un rond olimpico den e stadion.
E problemanan politico cu ta sacudi Venezuela for di April, a contagia e evento deportivo ora cu e entrenador di e seleccion, Rafael Dudamel a sali bay ariba e veld.
A pesar di tur cos, e vinotinto a logra algo poco comun, durante e ultimo temponan, cual ta di uni, al menos pa un rato, tanto opositor como oficialistanan cu, na mes tempo, a manda mensahe di aliento celebrando cu nan “campeonnan”.
Fuente: www.lta.reuters.com


text:
Irene Heim ta duna mucha forsa
Na Biblioteca Nacional Aruba tin diferente presentacion di autor di buki pa mucha e siman aki. Dialuna tabata na turno, Irene Heim, un escritor di buki pa mucha for di Hulanda. Irene ta skirbi buki pa stimula mucha pa enfrenta problemanan emocional y e ta duna sugerencia con pa haci esaki. Como professional e ta duna terapia na mucha y den su tempo liber e ta skirbi buki pa mucha cu storianan tocante por ehempel, miedo di fracasa, stress, presion den cabes, sobrepeso, termento na scol, divorcio di mayor y storia riba mayor cu ta malo. E ta purba di duna mucha transparencia den diferente situacion dificil pa e por deal cu esaki si e mester presenta su mes.
Irene ta kere cu cada mucha por tin e poder y confiansa propio pa deal cu diferente situacion dificil, sea na cas of na scol. E ta yama su storianan ‘Powerverhalen’. Su bukinan ta keda publica na Kluitman Uitgeverij, un cas editorial bon conoci na Hulanda.
Potret: Durante actividad na biblioteca dialuna ultimo el a conta storia for di un di su bukinan. Riba potret por mira e muchanan ta scucha cu atencion.